qundao/data-zh-poetry huggingface dataset:
復用韵成一首特作狡猾尔勿诮吾作梦也想当一笑
作者：饶节
朝代：宋

忆昔儿曹气尚全，逢人箕踞辄谈天。
摄衣便欲探龙颔，唾手何辞举彘肩。
自免敝冠归落寞，便磨余墨坏华鲜。
如今事事皆慵退，大似黄杨厄闰年。
復用韵自咏倚松一首
作者：饶节
朝代：宋

庵外无人谁过前，老松千丈独参天。
煮茶春水渐过膝，却虎短墙纔及肩。
已退晚云归浩浩，未分芽菊竞鲜鲜。
客来问我何时住，笑指松枝数岁年。
德云庵诗
作者：饶节
朝代：宋

岩下虚通上入云，众山围绕一山尊。德云只在此峰顶，童子何妨问法门。已种稚松三百本，待移苍竹一千根。不须更学药山老，月下啸声惊远村。
德云庵诗
作者：饶节
朝代：宋

岩下虚通上入云，众山围绕一山尊。
德云只在此峰顶，童子何妨问法门。
已种穉松三百本，待移苍竹一千根。
不须更学药山老，月下啸声惊远村。
快目亭
作者：饶节
朝代：宋
体裁：七言绝句

文字遮人窗闭蝇，无人传与卫生经。我愁烂漫不可写，须上君家快目亭。
息虑轩诗
作者：饶节
朝代：宋
体裁：五言律诗

雨暗藤经屋，春深草到门。客来非问字，鹤老不乘轩。花气翻诗思，松声撼醉魂。呼儿换香鼎，趺坐竟黄昏。
感新荷
作者：饶节
朝代：宋
体裁：七言绝句

新荷贴贴铺水面，要渠起立良独难。一朝时至鹤鹭立，清凉月下飞翻翻。
戏乞石菖蒲
作者：饶节
朝代：宋

古涧灵苗不易遭，寸根拳石着身牢。
齐如秧稻刺春水，小似神龟负绿毛。
未与幽人供寿考，曾随迁客赋离骚。
阿师垂手入廛去，应许珍奇付我曹。
戏乞石菖蒲
作者：饶节
朝代：宋

古涧灵苗不易遭，寸根拳石著身牢。齐如秧稻刺春水，小似神龟负绿毛。未与幽人供寿考，曾随迁客赋离骚。阿师垂手入廛去，应许珍奇付我曹。
戏汪信民教授
作者：饶节
朝代：宋

汪侯思家每不寐，颠倒裳衣中夜起。岂惟蓐食窘僮奴，颇复打门搅邻里。凉风萧萧月在庭，老夫醉著呼不醒。山僮奔走奉嘉客，铜瓶汲井天未明。
戏汪信民教授
作者：饶节
朝代：宋

汪侯思家每不寐，颠倒裳衣中夜起。
岂惟蓐食窘僮奴，颇復打门搅邻里。
凉风萧萧月在庭，老夫醉着呼不醒。
山僮奔走奉嘉客，铜瓶汲井天未明。
戏赵元达
作者：饶节
朝代：宋
体裁：七言绝句

竹木王孙不嗣音，老夫多病转侵寻。可怜一息绝缨会，破坏经年设醴心。
戏邀道人观残花
作者：饶节
朝代：宋
体裁：七言绝句

尚有残春已可怜，那堪宿雨夜溅溅。道人若有惜春意，赤脚来看也直钱。
扪蝨新篱
作者：饶节
朝代：宋
体裁：五言律诗

瓮牖近山巅，人言阙短垣。聊须安虎落，未免伐龙孙。留路依松罅，埋椿避石根。从今有来客，道得始开门。
改德士颂五首
作者：饶节
朝代：宋

自知祝发非华我，故欲毁形从道人。圣主如天苦怜悯，复令加我旧冠巾。旧说螟蛉逢蜾蠃，异时胡蝶梦庄周。世间物化浑如梦，梦里惺惺却自由。德士旧尝称进士，黄冠初不异儒冠。种种是名名是假，世人谁不被名谩。衲子纷纷恼不禁，倚松传与法安心。瓶盘钗钏形虽异，还我从来一色金。少年曾著书生帽，老大当簪德士冠。此身无我亦无物，三教空名何处安。
改德士颂五首·其一
作者：饶节
朝代：宋

自知祝发非华我，故欲毁形从道人。圣主如天苦怜悯，复令加我旧冠巾。
改德士颂五首·其一
作者：饶节
朝代：宋

自知祝髮非华我，故欲毁形从道人。
圣主如天苦怜悯，復令加我旧冠巾。
改德士颂五首·其三
作者：饶节
朝代：宋
体裁：七言绝句

德士旧尝称进士，黄冠初不异儒冠。种种是名名是假，世人谁不被名谩。
改德士颂五首·其二
作者：饶节
朝代：宋

旧说螟蛉逢蜾蠃，异时胡蝶梦庄周。
世间物化浑如梦，梦裏惺惺却自由。
改德士颂五首·其二
作者：饶节
朝代：宋

旧说螟蛉逢蜾蠃，异时胡蝶梦庄周。世间物化浑如梦，梦里惺惺却自由。
改德士颂五首·其五
作者：饶节
朝代：宋

少年曾着书生帽，老大当簪德士冠。
此身无我亦无物，三教空名何处安。
改德士颂五首·其五
作者：饶节
朝代：宋

少年曾著书生帽，老大当簪德士冠。此身无我亦无物，三教空名何处安。
改德士颂五首·其四
作者：饶节
朝代：宋

衲子纷纷恼不禁，倚松传与法安心。瓶盘钗钏形虽异，还我从来一色金。
改德士颂五首·其四
作者：饶节
朝代：宋

衲子纷纷恼不禁，倚松传与法安心。
缾盘钗钏形虽异，还我从来一色金。
无求用前韵作雪诗见寄亦次其韵
作者：饶节
朝代：宋
体裁：七言律诗

一夜花飞殿暮冬，晓惊银色现前峰。增肥幻质饶冰柱，埋没虚名叹瓦松。素纸不书思雪老，白圭无玷忆南容。知君岂乏扁舟兴，哦罢新诗兴已慵。
早起作颂访愚禅师
作者：饶节
朝代：宋

晓日珑璁竹入门，石鱼吼处恰翻身。
老夫遽起无余事，收拾儿童访道人。
早起作颂访愚禅师
作者：饶节
朝代：宋

晓日珑璁竹入门，石鱼吼处恰翻身。老夫遽起无馀事，收拾儿童访道人。
春
作者：饶节
朝代：宋
体裁：五言绝句

尽道春多雨，伤摧花鸟空。不知春态度，尤在绿荫中。
春日即事二首
作者：饶节
朝代：宋

人言春事经桃李，我欲要之病未任。昨日强随年少去，看花那复故时心。风光竟岁宜人少，乐事惟春取数多。果下小骝君借我，一鞭随意掠烟莎。
春日即事二首·其一
作者：饶节
朝代：宋

人言春事经桃李，我欲要之病未任。昨日强随年少去，看花那复故时心。
春日即事二首·其一
作者：饶节
朝代：宋

人言春事经桃李，我欲要之病未任。
昨日强随年少去，看花那復故时心。
春日即事二首·其二
作者：饶节
朝代：宋
体裁：七言绝句

风光竟岁宜人少，乐事惟春取数多。果下小骝君借我，一鞭随意掠烟莎。
春日饮王立之家同赋三头牡丹依次定十韵节得牡字
作者：饶节
朝代：宋

异时王公门，使车驾四牡。殊方仰吾父，天子尊伯舅。舒迟入枢府，易若屈伸肘。风流未疏缺，日月竞奔走。诸孙以文嗣，文字宗科斗。英华被草木，美成岂不久。宜哉此花瑞，鼎立世无有。绵力为君赋，半夜饥肠吼。尺寸窘吾步，岂复到渊薮。翻然欲投笔，大恐惠文纠。
春日饮王立之家同赋三头牡丹依次定十韵节得牡字
作者：饶节
朝代：宋

异时王公门，使车驾四牡。
殊方仰吾父，天子尊伯舅。
舒迟入枢府，易若屈伸肘。
风流未疏缺，日月竞奔走。
诸孙以文嗣，文字宗科斗。
英华被草木，美成岂不久。
宜哉此花瑞，鼎立世无有。
绵力为君赋，半夜饥肠吼。
尺寸窘吾步，岂復到渊薮。
翻然欲投笔，大恐惠文纠。
昨日一诗乃是见赠亦复次韵为报
作者：饶节
朝代：宋

阿师卧处白云连，几外千峰秀接天。渐畏声名收虎视，何尝骨相露鸢肩。雄风高论鹢飞退，皓雪新诗鹤夺鲜。老眼熨摩今有待，徵书同到起延年。
昨日一诗乃是见赠亦復次韵为报
作者：饶节
朝代：宋

阿师卧处白云连，几外千峰秀接天。
渐畏声名收虎视，何尝骨相露鸢肩。
雄风高论鹢飞退，皓雪新诗鹤夺鲜。
老眼熨摩今有待，征书同到起延年。
昨日承佳赠浮实甚矣谨再用韵酬赠
作者：饶节
朝代：宋

尝徧诸方五味禅，不须鼻孔便撩天。
自应猊座长垂手，只许巢云暂息肩。
世外岂无羊氏鹤，人间多滞禹门鲜。
便当勉为众生起，趁取灵芝三秀年。
昨日承佳赠浮实甚矣谨再用韵酬赠
作者：饶节
朝代：宋

尝遍诸方五味禅，不须鼻孔便撩天。自应猊座长垂手，只许巢云暂息肩。世外岂无羊氏鹤，人间多滞禹门鲜。便当勉为众生起，趁取灵芝三秀年。
晁以道赠杨中立诗有谈禅诋毁之语盖以讽予因用其韵解嘲且开之云
作者：饶节
朝代：宋

西来碧眼困津梁，只要教渠识旧乡。常恐佛魔相蹂躏，故提邪正为平章。好随鱼化禹门去，莫学蝇钻窗纸忙。诵帚忘苕解成道，可怜楚些漫沉湘。
晁以道赠杨中立诗有谈禅诋毁之语盖以讽予因用其韵解嘲且开之云
作者：饶节
朝代：宋

西来碧眼困津梁，只要教渠识旧乡。
常恐佛魔相蹂躏，故提邪正为平章。
好随鱼化禹门去，莫学蝇钻窗纸忙。
诵箒忘苕解成道，可怜楚些漫沉湘。
晚起
作者：饶节
朝代：宋
体裁：七言绝句

月落庵前梦未回，松间无限鸟声催。莫言春色无人赏，野菜花开蝶也来。
曲留仲高
作者：饶节
朝代：宋
体裁：七言绝句

倚松卧病林下寺，想望朋友如天人。况公座有千里骏，为我少留君勿嗔。
望鸡园诗
作者：饶节
朝代：宋

望鸡天人供，韵出芝菌表。炎蒸夜过雨，裂地出清晓。根株树玉雪，顶？翚青缥。羽衣散皋原，鸿雁集蘋蓼。邂逅遽撷取，已尽首犹矫。麻昉助芳烈，姜芼戒烦扰。取味俄顷间，薇蕨盖其小。吾生易与耳，升合自可了。聊为道人剧，五鼎端可少。
望鸡园诗
作者：饶节
朝代：宋
体裁：古风

望鸡天人供，韵出芝菌表。炎蒸夜过雨，裂地出清晓。根株树玉雪，顶�翚青缥。羽衣散皋原，鸿雁集蘋蓼。邂逅遽撷取，已尽首犹矫。麻昉助芳烈，姜芼戒烦扰。取味俄顷间，薇蕨盖其小。吾生易与耳，升合自可了。聊为道人剧，五鼎端可少。
望鸡园诗
作者：饶节
朝代：宋

望鸡天人供，韵出芝菌表。
炎蒸夜过雨，裂地出清晓。
根株树玉雪，顶𩕳翚青缥。
羽衣散皋原，鸿雁集苹蓼。
邂逅遽撷取，已尽首犹矫。
麻昉助芳烈，姜芼戒烦扰。
取味俄顷间，薇蕨盖其小。
吾生易与耳，升合自可了。
聊为道人剧，五鼎端可少。
李太白画歌
作者：饶节
朝代：宋

先生之气盖天下，当时流辈退百舍。
醉中咳唾落珠玑，身后声名满夷夏。
青山木拱三百年，今晨乃拜先生画。
乌纱之巾白纻袍，岸巾攘臂方出遨。
神游八极气自稳，冰壶玉斗霜风高。
呜呼先生泰绝伦，仙风道骨语甚真。
肃然可望不可亲，悬知野鹤非鸡羣。
天宝之初天子逸，先生醉去不肯屈。
采石江头明月出，鼓枻酣歌志愿毕。
只今遗像粉墨间，尚有英风爽毛骨。
宣州长史粉黛工，谁令写此人中龙。
细看笔意有俯仰，妙处果在阿堵中。
人云此画世莫比，吴侯得之喜不寐。
意侯所爱岂徒尔，亦惜真才死泥滓。
先生朽骨如可起，谁为猎之奉天子。
作为文章文圣世，千秋万古诵盛美。
再拜先生泪如洗，振衣濯足吾往矣。
李太白画歌
作者：饶节
朝代：宋

先生之气盖天下，当时流辈退百舍。醉中咳唾落珠玑，身后声名满夷夏。青山木拱三百年，今晨乃拜先生画。乌纱之巾白纻袍，岸巾攘臂方出遨。神游八极气自稳，冰壶玉斗霜风高。呜呼先生泰绝伦，仙风道骨语甚真。肃然可望不可亲，悬知野鹤非鸡群。天宝之初天子逸，先生醉去不肯屈。采石江头明月出，鼓枻酣歌志愿毕。只今遗像粉墨间，尚有英风爽毛骨。宣州长史粉黛工，谁令写此人中龙。细看笔意有俯仰，妙处果在阿堵中。人云此画世莫比，吴侯得之喜不寐。意侯所爱岂徒尔，亦惜真才死泥滓。先生朽骨如可起，谁为猎之奉天子。作为文章文圣世，千秋万古诵盛美。再拜先生泪如洗，振衣濯足吾往矣。
杨梅
作者：饶节
朝代：宋

五月杨梅正满林，初疑一核价千金。
味方河朔蒲桃重，色比泸南荔子深。
飞椗似闻新入贡，登盘不见旧供吟。
诗成欲寄山中旧，恐起头陀爱渴心。
杨梅
作者：饶节
朝代：宋

五月杨梅正满林，初疑一核价千金。味方河朔蒲桃重，色比泸南荔子深。飞碇似闻新入贡，登盘不见旧供吟。诗成欲寄山中旧，恐起头陀爱渴心。
杲道人屡聘不起用庭立韵作诗开之
作者：饶节
朝代：宋

百年过雷雹，谁丧复谁得。邯郸一枕梦，蜗角两战国。道人脱世网，便卷百丈席。分明老胡裔，彷佛眸子碧。向来数道场，众挽不容释。金言无自晦，如反衣狐白。道人笑不答，我心固匪石。迩来燕雀豪，颇须鹰隼击。达人有舒卷，大士等喧寂。何当为众起，孰谓今非昔。
杲道人屡聘不起用庭立韵作诗开之
作者：饶节
朝代：宋

百年过雷雹，谁丧復谁得。
邯郸一枕梦，蜗角两战国。
道人脱世网，便卷百丈席。
分明老胡裔，彷佛眸子碧。
向来数道场，众挽不容释。
金言无自晦，如反衣狐白。
道人笑不答，我心固匪石。
迩来燕雀豪，颇须鹰隼击。
达人有舒卷，大士等喧寂。
何当为众起，孰谓今非昔。
檀越许分一株素馨见赠作小诗速之
作者：饶节
朝代：宋
体裁：七言绝句

顺阳春色元无数，只有秋芳恐未闻。好事霍侯人不及，许将秋色为中分。
次韵
作者：饶节
朝代：宋

南山北岭总成林，野妪名园独擅金。
实熟每忧风雨横，根蟠谁念岁华深。
品题可配荔枝谱，风味能忘庄舄吟。
食罢蜜脾聊殿后，半鈎新月在房心。
次韵
作者：饶节
朝代：宋

南山北岭总成林，野妪名园独擅金。实熟每忧风雨横，根蟠谁念岁华深。品题可配荔枝谱，风味能忘庄舄吟。食罢蜜脾聊殿后，半钩新月在房心。
次韵刘无言游法云寺
作者：饶节
朝代：宋

磨蚁迭左右，铁炭互俯仰。岁月如牧马，快骤脱羁鞅。方希草玄雄，未羡画眉敞。刘侯启予者，险韵写胜赏。读之令人醒，居然见图像。我昔曾此游，僧梵荐肸蚃。撞钟鸣木鲤，破我颠倒想。百年能几许，万事苦鞅掌。丧身声利场，齿角伐犀象。前辈晓云散，后生春水长。君看门外辙，盛气日来往。道人初不省，禅寂异到壤。乃知雨花地，可以透迷网。君侯此嘉集，尘迹已相荡。援琴写我叹，中夜发哀响。
次韵刘无言游法云寺
作者：饶节
朝代：宋

磨蚁迭左右，铁炭互俯仰。
岁月如牧马，快骤脱羁鞅。
方希草玄雄，未羡画眉敞。
刘侯启予者，险韵写胜赏。
读之令人醒，居然见图像。
我昔曾此游，僧梵荐肸蠁。
撞钟鸣木鲤，破我颠倒想。
百年能几许，万事苦鞅掌。
丧身声利场，齿角伐犀象。
前辈晓云散，后生春水长。
君看门外辙，盛气日来往。
道人初不省，禅寂异到壤。
乃知雨花地，可以透迷网。
君侯此嘉集，尘迹已相荡。
援琴写我叹，中夜发哀响。
次韵刘时可刘将赴宣州幕
作者：饶节
朝代：宋

我客汴之滨，梦寐大刀头。幸逢刘伯伦，衣冠少其流。胡床白羽扇，语稳气不浮。异时果下马，彷佛遍九州。每思张翰鲈，为登王粲楼。食贫节益苦，异哉居拙谋。宣州虽多贤，禄仕恐未优。长女嫁及时，大儿婚可求。长才不自献，澹与众人俦。君其吏隐欤，吾亦沧海游。
次韵刘时可刘将赴宣州幕
作者：饶节
朝代：宋

我客汴之滨，梦寐大刀头。
幸逢刘伯伦，衣冠少其流。
胡床白羽扇，语稳气不浮。
异时果下马，彷佛遍九州。
每思张翰鲈，为登王粲楼。
食贫节益苦，异哉居拙谋。
宣州虽多贤，禄仕恐未优。
长女嫁及时，大儿婚可求。
长才不自献，澹与众人俦。
君其吏隠欤，吾亦沧海游。
次韵卿山主梅花
作者：饶节
朝代：宋

岁事功成雪洗尘，化工着意制清新。
遂教天下无双色，来作人间第一春。
未许调羹傅岩老，聊从牵兴杜陵人。
遥知月下遶千匝，桃李成蹊未是频。
次韵卿山主梅花
作者：饶节
朝代：宋

岁事功成雪洗尘，化工著意制清新。遂教天下无双色，来作人间第一春。未许调羹傅岩老，聊从牵兴杜陵人。遥知月下绕千匝，桃李成蹊未是频。
次韵卿山主解嘲
作者：饶节
朝代：宋
体裁：古风

道人竹瘦松柏刚，饱更风雨惯雪霜。堂堂自住一法界，岂与萧艾相短长。利刀割水风吹光，以空坏空竟谁伤。君不见湖边飞来两白鹭，终朝容与水云乡。
次韵吕原明侍讲欢喜四绝句 其一 麦熟
作者：饶节
朝代：宋

黄云千顷起邱山，瓶缶村村自往还。悬知大作今年社，我欲从渠季孟间。
次韵吕原明侍讲欢喜四绝句 其三 蚕熟
作者：饶节
朝代：宋

丝在机头角未乾，儿孙衣褐眼中完。茅檐翁妪自相寿，饱暖浑家感县官。
次韵吕原明侍讲欢喜四绝句 其二 拾麦
作者：饶节
朝代：宋

撝镰霍霍穟纷纷，多谢遗馀畀后人。负载归来对妻子，始知身是太平民。
次韵吕原明侍讲欢喜四绝句·拾麦
作者：饶节
朝代：宋

撝镰霍霍穟纷纷，多谢遗余畀后人。
负载归来对妻子，始知身是太平民。
次韵吕原明侍讲欢喜四绝句·盗获
作者：饶节
朝代：宋
体裁：七言绝句

似闻有盗起空舍，闻说驱除唾手间。枹鼓不惊鸡自午，先生闭户养三关。
次韵吕原明侍讲欢喜四绝句·蚕熟
作者：饶节
朝代：宋

丝在机头角未干，儿孙衣褐眼中完。
茅檐翁妪自相寿，饱暖浑家感县官。
次韵吕原明侍讲欢喜四绝句·麦熟
作者：饶节
朝代：宋

黄云千顷起邱山，瓶缶村村自往还。悬知大作今年社，我欲从渠季孟间。撝镰霍霍穟纷纷，多谢遗馀畀后人。负载归来对妻子，始知身是太平民。丝在机头角未乾，儿孙衣褐眼中完。茅檐翁妪自相寿，饱暖浑家感县官。似闻有盗起空舍，闻说驱除唾手间。枹鼓不惊鸡自午，先生闭户养三关。
次韵吕原明侍讲欢喜四绝句·麦熟
作者：饶节
朝代：宋

黄云千顷起邱山，缾缶村村自往还。
悬知大作今年社，我欲从渠季孟间。
次韵吕居仁共二首 其二 榴花
作者：饶节
朝代：宋

安石榴花作意开，杖藜聊复为渠来。何人风味更不浅，屐齿峥嵘付绿苔。
次韵吕居仁共二首·望山
作者：饶节
朝代：宋
体裁：七言绝句

文章二子东西汉，人物诸何大小山。四海有家归未得，眼看寸碧便怡颜。
次韵吕居仁共二首·望山
作者：饶节
朝代：宋

文章二子东西汉，人物诸何大小山。四海有家归未得，眼看寸碧便怡颜。安石榴花作意开，杖藜聊复为渠来。何人风味更不浅，屐齿峥嵘付绿苔。
次韵吕居仁共二首·榴花
作者：饶节
朝代：宋

安石榴花作意开，杖藜聊復为渠来。
何人风味更不浅，屐齿峥嵘付绿苔。
次韵吕居仁送李商老兼简李去言兄弟诸同参五首
作者：饶节
朝代：宋

岁月如翻江，学道若农务。道人竞寸晷，政以生死故。耽耽鹭闯池，落落鹤警露。瞥然忽中的，优昙濯泥污。何当一鼓作，姑置管城兔。开门对南山，万物尽昭告。自是君不领，岂是君不好。诸人如骥子，矫首万里道。援琴欲写之，促轸不能操。请子亦停手，趺坐西南奥。同参如用兵，各出不会期。一将夜破敌，诸将或未知。如何卫霍材，局趣窥短篱。军储有量数，岁月未易支。惟兵不可宿，早寄入塞诗。角巾拂弹棋，运斤斲蝇翼。当时未得妙，岂暇日入息。譬如河漫流，难以一篑塞。饮食男女间，嬉笑中盗贼。要须了其原，及此未曛黑。李氏泽如海，富此明月珠。诸郎皆可人，共出尧舜途。之子见我时，抱负勤髯奴。江头一再见，凛凛气百夫。赠子伊字门，不类城旦书。
次韵吕居仁送李商老兼简李去言兄弟诸同参五首·其一
作者：饶节
朝代：宋
体裁：古风

岁月如翻江，学道若农务。道人竞寸晷，政以生死故。耽耽鹭闯池，落落鹤警露。瞥然忽中的，优昙濯泥污。何当一鼓作，姑置管城兔。
次韵吕居仁送李商老兼简李去言兄弟诸同参五首·其三
作者：饶节
朝代：宋
体裁：古风

同参如用兵，各出不会期。一将夜破敌，诸将或未知。如何卫霍材，局趣窥短篱。军储有量数，岁月未易支。惟兵不可宿，早寄入塞诗。
次韵吕居仁送李商老兼简李去言兄弟诸同参五首·其二
作者：饶节
朝代：宋
体裁：古风

开门对南山，万物尽昭告。自是君不领，岂是君不好。诸人如骥子，矫首万里道。援琴欲写之，促轸不能操。请子亦停手，趺坐西南奥。
次韵吕居仁送李商老兼简李去言兄弟诸同参五首·其五
作者：饶节
朝代：宋
体裁：古风

李氏泽如海，富此明月珠。诸郎皆可人，共出尧舜途。之子见我时，抱负勤髯奴。江头一再见，凛凛气百夫。赠子伊字门，不类城旦书。
次韵吕居仁送李商老兼简李去言兄弟诸同参五首·其四
作者：饶节
朝代：宋
体裁：古风

角巾拂弹棋，运斤斲蝇翼。当时未得妙，岂暇日入息。譬如河漫流，难以一篑塞。饮食男女间，嬉笑中盗贼。要须了其原，及此未曛黑。
次韵吕无求入山会宿北窗
作者：饶节
朝代：宋
体裁：七言律诗

驻车决遣底匆匆，求宿西湖北面峰。旋掩竹窗移短榻，徐敲冰瓮瀹长松。名高政恐为深累，道大由来自不容。顾我与公无二患，孤灯相对两疏慵。
次韵吕无求同泛汴水
作者：饶节
朝代：宋

琐琐榆下钱，贴贴水上镜。蜗牛共饮吸，水马竞驰骋。静中观至妙，度此春日永。舟师挽且哗，俚语相讥病。劳逸各有役，不必尽乘兴。公缘升斗穷，我访山水胜。虽云异出处，同是缚垢净。何当俱一扫，歇此风中艇。携持少室去，从渠谓捷径。
次韵吕无求同泛汴水
作者：饶节
朝代：宋

琐琐榆下钱，贴贴水上镜。
蜗牛共饮吸，水马竞驰骋。
静中观至妙，度此春日永。
舟师挽且譁，俚语相讥病。
劳逸各有役，不必尽乘兴。
公缘升斗穷，我访山水胜。
虽云异出处，同是缚垢凈。
何当俱一扫，歇此风中艇。
携持少室去，从渠谓捷径。
次韵吕由义见赠之什兼简若谷居仁
作者：饶节
朝代：宋

行年本数奇，阅世复痴绝。巉然寒饿表，但未朋友缺。晚得二三子，楚楚著行列。家学有师法，保身尽明哲。堂皇建钟磬，户牖照玉雪。白晰采兰手，未负如意铁。由来石中璞，不在苦分别。当时偶一见，顿使我心悦。道丧古人远，君子或降节。狐裘傥羔袖，岂待蹠与桀。若人苟相久，可以辅衰拙。欢喜奏微吟，聊嗣登歌阕。
次韵吕由义见赠之什兼简若谷居仁
作者：饶节
朝代：宋

行年本数奇，阅世復痴绝。
巉然寒饿表，但未朋友缺。
晚得二三子，楚楚着行列。
家学有师法，保身尽明哲。
堂皇建钟磬，户牖照玉雪。
白晳采兰手，未负如意铁。
由来石中璞，不在苦分别。
当时偶一见，顿使我心悦。
道丧古人远，君子或降节。
狐裘傥羔袖，岂待跖与桀。
若人苟相久，可以辅衰拙。
欢喜奏微吟，聊嗣登歌阕。
次韵周提刑出邓鄙五首
作者：饶节
朝代：宋

旌旗肃肃卷秋风，赤脚儿童挽乃翁。使者回看为农喜，年来衣履不穿空。古木参天枝欲倾，秋风时发半岩声。厉山拟作故园梦，山雨萧萧梦不成。野菊秋深满意黄，一川禾黍拥人香。悬知岁乐农无事，已见茅檐压酒尝。莫雨凄凄鸦著林，绿苔随意上墙阴。问侬此雨妨农否，漠漠无言念更深。招提夜宿竹连村，似对诸郎孤竹君。独倚胡床人静后，总将尘事付浮云。
次韵周提刑出邓鄙五首 其四 枣阳值雨
作者：饶节
朝代：宋

莫雨凄凄鸦著林，绿苔随意上墙阴。问侬此雨妨农否，漠漠无言念更深。
次韵周提刑出邓鄙五首·其一
作者：饶节
朝代：宋
体裁：七言绝句

旌旗肃肃卷秋风，赤脚儿童挽乃翁。使者回看为农喜，年来衣履不穿空。
次韵周提刑出邓鄙五首·普照寺观竹
作者：饶节
朝代：宋
体裁：七言绝句

招提夜宿竹连村，似对诸郎孤竹君。独倚胡床人静后，总将尘事付浮云。
次韵周提刑出邓鄙五首·枣阳值雨
作者：饶节
朝代：宋

莫雨凄凄鸦着林，绿苔随意上墙阴。
问侬此雨妨农否，漠漠无言念更深。
次韵周提刑出邓鄙五首·过厉山驿
作者：饶节
朝代：宋
体裁：七言绝句

古木参天枝欲倾，秋风时发半岩声。厉山拟作故园梦，山雨萧萧梦不成。
次韵周提刑出邓鄙五首·过汉东
作者：饶节
朝代：宋
体裁：七言绝句

野菊秋深满意黄，一川禾黍拥人香。悬知岁乐农无事，已见茅檐压酒尝。
次韵孙向仲自灵隐归馀杭二首
作者：饶节
朝代：宋

淡月晴风奏晓凉，春回草木被馀香。溪桥村落牛羊散，竹坞人家桑柘忙。大树稍疑经枥社，群鸡端恐过尸乡。年来课最何须问，翁媪茅檐话短长。冷泉亭下漱甘凉，十里犹馀齿颊香。入境自知风俗厚，到家应觉簿书忙。好依名教穷真乐，莫指温柔是旧乡。此理不疑何用卜，谁论筮短与龟长。
次韵孙向仲自灵隐归馀杭二首·其一
作者：饶节
朝代：宋

淡月晴风奏晓凉，春回草木被馀香。溪桥村落牛羊散，竹坞人家桑柘忙。大树稍疑经枥社，群鸡端恐过尸乡。年来课最何须问，翁媪茅檐话短长。
次韵孙向仲自灵隐归馀杭二首·其二
作者：饶节
朝代：宋

冷泉亭下漱甘凉，十里犹馀齿颊香。入境自知风俗厚，到家应觉簿书忙。好依名教穷真乐，莫指温柔是旧乡。此理不疑何用卜，谁论筮短与龟长。
次韵孙嚮仲自灵隠归余杭二首·其一
作者：饶节
朝代：宋

淡月晴风奏晓凉，春回草木被余香。
溪桥村落牛羊散，竹坞人家桑柘忙。
大树稍疑经枥社，羣鸡端恐过尸乡。
年来课最何须问，翁媪茅檐话短长。
次韵孙嚮仲自灵隠归余杭二首·其二
作者：饶节
朝代：宋

冷泉亭下漱甘凉，十里犹余齿颊香。
入境自知风俗厚，到家应觉簿书忙。
好依名教穷真乐，莫指温柔是旧乡。
此理不疑何用卜，谁论筮短与龟长。
次韵应铨诗
作者：饶节
朝代：宋
体裁：古风

谁养山中云，馆我云中寺。山深云常润，出户须芒屦。可怜云外人，过我一饭去。
次韵张符离民师适堂即事
作者：饶节
朝代：宋

三考符离课独优，政成囹圄自无囚。
满堂文史闲□令，一榻熏风对奕秋。
刑措似闻闾巷语，年登仍解庙堂忧。
从今尊酒留佳句，折狱何劳比仲由。
次韵张符离民师适堂即事
作者：饶节
朝代：宋

三考符离课独优，政成囹圄自无囚。满堂文史闲□令，一榻薰风对奕秋。刑措似闻闾巷语，年登仍解庙堂忧。从今尊酒留佳句，折狱何劳比仲由。
次韵彭圣从秋兴
作者：饶节
朝代：宋

淡云疏雨承秋早，白露清风引夜长。已见毕星朝北极，似闻骁骑卷西凉。只鸡还我田家味，小胯须君官焙香。千古步兵今远矣，属谁长啸作鸾凰。
次韵彭圣从秋兴
作者：饶节
朝代：宋

淡云疏雨承秋早，白露清风引夜长。
已见毕星朝北极，似闻骁骑卷西凉。
隻鸡还我田家味，小胯须君官焙香。
千古步兵今远矣，属谁长啸作鸾凰。
次韵护公首座赞广德磨衲升座五首
作者：饶节
朝代：宋

碧眼传来浪得名，老卢持去更喧争。宝严自有新磨衲，不动烟尘度四生。百衲新披膝按藤，众魔从此息纷争。笑他鸡足峰前客，犹自区区待下生。诸天行乐正峥嵘，八臂修罗苦战争。谁似万桐山下老，提撕磨衲示无生。众身卑小总难胜，挂向师身恰不争。大地山河皆里许，衲僧眨眼太迟生。拥衲垂慈矜不能，每逢魔外直须争。人来若问新鲜句，木女怀儿昨夜生。
次韵护公首座赞广德磨衲升座五首·其一
作者：饶节
朝代：宋
体裁：七言绝句

碧眼传来浪得名，老卢持去更喧争。宝严自有新磨衲，不动烟尘度四生。
次韵护公首座赞广德磨衲升座五首·其三
作者：饶节
朝代：宋
体裁：七言绝句

诸天行乐正峥嵘，八臂修罗苦战争。谁似万桐山下老，提撕磨衲示无生。
次韵护公首座赞广德磨衲升座五首·其二
作者：饶节
朝代：宋
体裁：七言绝句

百衲新披膝按藤，众魔从此息纷争。笑他鸡足峰前客，犹自区区待下生。
次韵护公首座赞广德磨衲升座五首·其五
作者：饶节
朝代：宋
体裁：七言绝句

拥衲垂慈矜不能，每逢魔外直须争。人来若问新鲜句，木女怀儿昨夜生。
次韵护公首座赞广德磨衲升座五首·其四
作者：饶节
朝代：宋

众身卑小总难胜，挂向师身恰不争。
大地山河皆裏许，衲僧眨眼太迟生。
次韵护公首座赞广德磨衲升座五首·其四
作者：饶节
朝代：宋

众身卑小总难胜，挂向师身恰不争。大地山河皆里许，衲僧眨眼太迟生。
次韵春日寄山中故友二首
作者：饶节
朝代：宋

世人纷纷有底急，利欲著身如束湿。道人摆去邻虚尘，拄杖芒鞋当收拾。雨过残春一扫空，哦诗自绕菊兰丛。诗成封寄山中旧，风静莺啼日破中。
次韵春日寄山中故友二首·其一
作者：饶节
朝代：宋

世人纷纷有底急，利欲着身如束湿。
道人摆去邻虚尘，拄杖芒鞋当收拾。
次韵春日寄山中故友二首·其一
作者：饶节
朝代：宋

世人纷纷有底急，利欲著身如束湿。道人摆去邻虚尘，拄杖芒鞋当收拾。
次韵春日寄山中故友二首·其二
作者：饶节
朝代：宋

雨过残春一扫空，哦诗自绕菊兰丛。诗成封寄山中旧，风静莺啼日破中。
次韵春日寄山中故友二首·其二
作者：饶节
朝代：宋

雨过残春一扫空，哦诗自遶菊兰丛。
诗成封寄山中旧，风静鶑啼日破中。
次韵李二
作者：饶节
朝代：宋
体裁：古风

道散士不守，君子利为上。交游固窦灌，父子亦歆向。繄我二三友，日月共照临。殊乡不殊习，异族岂异心。吾徒拙身谋，要是沧海客。大材费伐剪，古乐难考击。相逢聊解颜，把酒听软语。断水洗垢病，戛玉开未寤。男儿生堕地，脚迹付九州。不知谁主盟，会此车与舟。愿毕已醉杯，竟比难得欢。明朝黄子别，离恨已阑干。
次韵湛老菖蒲二首
作者：饶节
朝代：宋

溪渌渠无数，窗奁此独幽。蘋繁惟祭祀，杨柳谩风流。根抱千年老，苗舒一寸柔。内刚还外顺，不对道人羞。永辞寒涧密，来作宝坊幽。著脚非危石，退身曾急流。江芦强刚愎，野蔓太优柔。会有仙人食，王公未敢羞。
次韵湛老菖蒲二首·其一
作者：饶节
朝代：宋

溪渌渠无数，窗奁此独幽。
苹繁惟祭祀，杨柳谩风流。
根抱千年老，苗舒一寸柔。
内刚还外顺，不对道人羞。
次韵湛老菖蒲二首·其一
作者：饶节
朝代：宋

溪渌渠无数，窗奁此独幽。蘋繁惟祭祀，杨柳谩风流。根抱千年老，苗舒一寸柔。内刚还外顺，不对道人羞。
次韵湛老菖蒲二首·其二
作者：饶节
朝代：宋

永辞寒涧密，来作宝坊幽。
着脚非危石，退身曾急流。
江芦强刚愎，野蔓太优柔。
会有仙人食，王公未敢羞。
次韵湛老菖蒲二首·其二
作者：饶节
朝代：宋

永辞寒涧密，来作宝坊幽。著脚非危石，退身曾急流。江芦强刚愎，野蔓太优柔。会有仙人食，王公未敢羞。
次韵灵隠小轩
作者：饶节
朝代：宋
体裁：七言律诗

小轩容膝趣清深，只有溪风夜月侵。络石静移春后蔓，凌霄危露雨中心。松窗旧草秋蛇帖，棐几谁赓雪子吟。他日幽人问佳致，茂林修竹似山阴。
次韵答刘通判二首
作者：饶节
朝代：宋

补牢初未益亡羊，始悔出山谋不臧。求志已甘长贸贸，应缘何苦自皇皇。曾更世上风涛阔，方悟闲中气味长。富贵如公非我比，春兰秋菊各馨香。何事先生倦世荣，非贪水碧与山青。乞身高节恐难遂，捷径浮言固不经。闻道金丹能化鹤，岂同腐草止为萤。宰官本是随缘现，不碍他年叩玉扃。
次韵答刘通判二首·其一
作者：饶节
朝代：宋
体裁：七言律诗

补牢初未益亡羊，始悔出山谋不臧。求志已甘长贸贸，应缘何苦自皇皇。曾更世上风涛阔，方悟闲中气味长。富贵如公非我比，春兰秋菊各馨香。
次韵答刘通判二首·其二
作者：饶节
朝代：宋
体裁：七言律诗

何事先生倦世荣，非贪水碧与山青。乞身高节恐难遂，捷径浮言固不经。闻道金丹能化鹤，岂同腐草止为萤。宰官本是随缘现，不碍他年叩玉扃。
次韵答吕居仁
作者：饶节
朝代：宋
体裁：七言律诗

向来相许济时功，大似频婆饷远空。我已定交木上座，君犹求旧管城公。文章不疗百年老，世事能磨双颊红。好贷夜窗三十刻，胡床趺坐究幡风。
次韵答周提刑二首
作者：饶节
朝代：宋

负弩先驰入翠蓝，溪光山绿拥征骖。夜堂数刻谈名理，却胜平生四海参。神游曾已遍岩峦，占吉当知便赐环。值遇贵人真有意，伫看腾跃起鲵桓。
次韵答周提刑二首·其一
作者：饶节
朝代：宋
体裁：七言绝句

负弩先驰入翠蓝，溪光山绿拥征骖。夜堂数刻谈名理，却胜平生四海参。
次韵答周提刑二首·其二
作者：饶节
朝代：宋

神游曾已徧岩峦，占吉当知便赐环。
值遇贵人真有意，竚看腾跃起鲵桓。
次韵答周提刑二首·其二
作者：饶节
朝代：宋

神游曾已遍岩峦，占吉当知便赐环。值遇贵人真有意，伫看腾跃起鲵桓。
次韵答曾仲成二首
作者：饶节
朝代：宋

曾侯果胜流，折节事膏火。年来何转穷，正以工诗坐。可怜哭鬼句，不救采薇饿。平生九品禄，团团蚁旋磨。归来卜我邻，步屧得相过。剧谈到理窟，我义危欲堕。世人富贵忙，此乐渠不那。春山正可寻，我行公亦可。我老不能世，百念久灰冷。偶随出山云，托迹暂人境。借问交游人，出处各形影。某或李广奇，某或卫青幸。如公不世才，跬步可台省。何为赋归来，欲近沃洲岭。夜半哦公诗，月寒心怲怲。
次韵答曾仲成二首·其一
作者：饶节
朝代：宋

曾侯果胜流，折节事膏火。年来何转穷，正以工诗坐。可怜哭鬼句，不救采薇饿。平生九品禄，团团蚁旋磨。归来卜我邻，步屧得相过。剧谈到理窟，我义危欲堕。世人富贵忙，此乐渠不那。春山正可寻，我行公亦可。
次韵答曾仲成二首·其一
作者：饶节
朝代：宋

曾侯果胜流，折节事膏火。
年来何转穷，正以工诗坐。
可怜哭鬼句，不救采薇饿。
平生九品禄，团团螘旋磨。
归来卜我邻，步屧得相过。
剧谈到理窟，我义危欲堕。
世人富贵忙，此乐渠不那。
春山正可寻，我行公亦可。
次韵答曾仲成二首·其二
作者：饶节
朝代：宋

我老不能世，百念久灰冷。偶随出山云，托迹暂人境。借问交游人，出处各形影。某或李广奇，某或卫青幸。如公不世才，跬步可台省。何为赋归来，欲近沃洲岭。夜半哦公诗，月寒心怲怲。
次韵答曾仲成二首·其二
作者：饶节
朝代：宋

我老不能世，百念久灰冷。
偶随出山云，託迹蹔人境。
借问交游人，出处各形影。
某或李广奇，某或卫青幸。
如公不世才，跬步可台省。
何为赋归来，欲近沃洲岭。
夜半哦公诗，月寒心怲怲。
次韵答陈考城
作者：饶节
朝代：宋

袖裏楞伽非世书，了知干没未殊途。
会携他日已漫刺，归谒南山五大夫。
次韵答陈考城
作者：饶节
朝代：宋

袖里楞伽非世书，了知乾没未殊途。会携他日已漫刺，归谒南山五大夫。
次韵米元章壮观
作者：饶节
朝代：宋
体裁：五言律诗

晓色村村澹，春风树树秾。八窗中夜月，千里隔江峰。酒道穷通乐，诗原左右逢。客来应下榻，石铫煮长松。
次韵谢公定时夏均父招诸客泛舟游百花洲
作者：饶节
朝代：宋

好事屡载酒，扁舟每乘兴。
况当秋气清，开我心若镜。
风漪蹙寒绿，日干下修影。
却从苍翠中，羡彼各飞泳。
翱翔数仞翼，白小一寸命。
微物有至乐，此理须自领。
君侯静无譁，敢以一言请。
人生百年尔，飞电作光景。
试看楹间悬，俯仰岁月永。
堂堂寇莱公，祀事荐时餠。
吾徒岂不老，啖蔗入佳境。
况兹诗酒习，已自破清凈。
聊须明月来，褰裳踏归艇。
次韵谢公定时夏均父招诸客泛舟游百花洲
作者：饶节
朝代：宋

好事屡载酒，扁舟每乘兴。况当秋气清，开我心若镜。风漪蹙寒绿，日干下脩影。却从苍翠中，羡彼各飞泳。翱翔数仞翼，白小一寸命。微物有至乐，此理须自领。君侯静无哗，敢以一言请。人生百年尔，飞电作光景。试看楹间悬，俯仰岁月永。堂堂寇莱公，祀事荐时饼。吾徒岂不老，啖蔗入佳境。况兹诗酒习，已自破清净。聊须明月来，褰裳踏归艇。
次韵赠高致虚四首
作者：饶节
朝代：宋

向来桃李恰随流，策策风枝又作秋。但得相如完璧去，何妨季子敝貂游。意君剑履上青云，岂谓相逢犹问津。柱后惠文如束湿，何妨且作自由人。闻君小隐近山溪，野水平桥竹绕篱。名利区中无此妙，不须辛苦问蓍龟。灵隐冷泉天下奇，与君同俯碧琉璃。更寻天竺上下寺，休问荀杨大小疵。
次韵赠高致虚四首·其一
作者：饶节
朝代：宋
体裁：七言绝句

向来桃李恰随流，策策风枝又作秋。但得相如完璧去，何妨季子敝貂游。
次韵赠高致虚四首·其三
作者：饶节
朝代：宋

闻君小隐近山溪，野水平桥竹绕篱。名利区中无此妙，不须辛苦问蓍龟。
次韵赠高致虚四首·其三
作者：饶节
朝代：宋

闻君小隠近山溪，野水平桥竹遶篱。
名利区中无此妙，不须辛苦问蓍龟。
次韵赠高致虚四首·其二
作者：饶节
朝代：宋
体裁：七言绝句

意君剑履上青云，岂谓相逢犹问津。柱后惠文如束湿，何妨且作自由人。
次韵赠高致虚四首·其四
作者：饶节
朝代：宋

灵隐冷泉天下奇，与君同俯碧琉璃。更寻天竺上下寺，休问荀杨大小疵。
次韵赠高致虚四首·其四
作者：饶节
朝代：宋

灵隠冷泉天下奇，与君同俯碧琉璃。
更寻天竺上下寺，休问荀杨大小疵。
次韵赵承之殿撰二首
作者：饶节
朝代：宋

第一流中能几人，瑶林琼树恐无邻。恬游事外缘闻道，忧到眉端止为民。出处不哗浑入妙，文章无意自通神。头青面雪关渠事，要作菖蒲几研春。晚辞富贵功名士，竟作东西南北人。早岁衣冠如昨梦，平生笔墨累闲身。时情尺水翻千丈，世故秋毫寓一尘。自有使君天上士，新诗挥扫唤人频。
次韵赵承之殿撰二首·其一
作者：饶节
朝代：宋

第一流中能几人，瑶林琼树恐无邻。恬游事外缘闻道，忧到眉端止为民。出处不哗浑入妙，文章无意自通神。头青面雪关渠事，要作菖蒲几研春。
次韵赵承之殿撰二首·其一
作者：饶节
朝代：宋

第一流中能几人，瑶林琼树恐无邻。
恬游事外缘闻道，忧到眉端止为民。
出处不譁浑入妙，文章无意自通神。
头青面雪关渠事，要作菖蒲几研春。
次韵赵承之殿撰二首·其二
作者：饶节
朝代：宋
体裁：七言律诗

晚辞富贵功名士，竟作东西南北人。早岁衣冠如昨梦，平生笔墨累闲身。时情尺水翻千丈，世故秋毫寓一尘。自有使君天上士，新诗挥扫唤人频。
次韵酬潘庭立仪曹见赠之作
作者：饶节
朝代：宋

安仁可独来，连璧岂易得。我老阅士久，此士秀江国。不窥董生园，颇割子鱼席。向来决胜地，辟水湛寒碧。几年富问学，一道贯儒释。捉麈初不哗，论正语明白。哦诗咄嗟办，妙韵出金石。吾家妙喜师，赏叹节屡击。夜堂明月冷，鼎足坐禅寂。他年山中人，盛事话畴昔。
次韵酬潘庭立仪曹见赠之作
作者：饶节
朝代：宋

安仁可独来，连璧岂易得。
我老阅士久，此士秀江国。
不窥董生园，颇割子鱼席。
向来决胜地，辟水湛寒碧。
几年富问学，一道贯儒释。
捉麈初不譁，论正语明白。
哦诗咄嗟办，妙韵出金石。
吾家妙喜师，赏叹节屡击。
夜堂明月冷，鼎足坐禅寂。
他年山中人，盛事话畴昔。
次韵鉴碧轩
作者：饶节
朝代：宋

当轩方鉴碧溶溶，无事道人居此中。弟子来参洗钵话，朋游旧识钓鱼翁。一奁深渌桃花雨，数尺寒漪竹叶风。个处好怀谁共委，俯青飞鸟过晴空。
次韵鑑碧轩
作者：饶节
朝代：宋

当轩方鑑碧溶溶，无事道人居此中。
弟子来参洗钵话，朋游旧识钓鱼翁。
一奁深渌桃花雨，数尺寒漪竹叶风。
箇处好怀谁共委，俯青飞鸟过晴空。
次韵镜上人三首
作者：饶节
朝代：宋

妙处从来自不传，少时喜乐似初禅。为山何止不成篑，掘井于今未及泉。自了一生同作梦，频麾万事付苍烟。因师聊作逢场戏，老马为驹不受鞭。色声香味心缘触，忍进户檀般若禅。但识曹溪一滴味，始知天下别无泉。乳衣百浣犹闻气，城郭非遥早见烟。到底输他真定力，暮途快马亦须鞭。相见无言意已传，不谈名利不谈禅。静如秋浦翘双鹤，清似寒岩落瀑泉。隐逸妄人居妙室，功名渠辈画凌烟。二流淼淼追难及，老大难挥马腹鞭。
次韵镜上人三首·其一
作者：饶节
朝代：宋
体裁：七言律诗

妙处从来自不传，少时喜乐似初禅。为山何止不成篑，掘井于今未及泉。自了一生同作梦，频麾万事付苍烟。因师聊作逢场戏，老马为驹不受鞭。
次韵镜上人三首·其三
作者：饶节
朝代：宋

相见无言意已传，不谈名利不谈禅。静如秋浦翘双鹤，清似寒岩落瀑泉。隐逸妄人居妙室，功名渠辈画凌烟。二流淼淼追难及，老大难挥马腹鞭。
次韵镜上人三首·其三
作者：饶节
朝代：宋

相见无言意已传，不谈名利不谈禅。
静如秋浦翘双鹤，清似寒岩落瀑泉。
隠逸妄人居妙室，功名渠辈画凌烟。
二流淼淼追难及，老大难挥马腹鞭。
次韵镜上人三首·其二
作者：饶节
朝代：宋

色声香味心缘触，忍进户檀般若禅。但识曹溪一滴味，始知天下别无泉。乳衣百浣犹闻气，城郭非遥早见烟。到底输他真定力，暮途快马亦须鞭。
次韵镜上人三首·其二
作者：饶节
朝代：宋

色声香味心缘触，忍进户檀般若禅。
但识曹溪一滴味，始知天下别无泉。
乳衣百澣犹闻气，城郭非遥早见烟。
到底输他真定力，暮途快马亦须鞭。
次韵镜上人三首均父约去年十月还襄阳今已二月矣尚未闻汉上消息因诵旧寄渠诗二首用其韵寄之·其一
作者：饶节
朝代：宋
体裁：七言律诗

闻道祁阳已赐环，春来何事未言还。移书汉上二三友，寄梦湖南千万山。顾我幸缘樗散老，知侬真坐虎文斑。归来此度心应死，不待丸泥封汉关。
止止堂诗送仁禅者徧参
作者：饶节
朝代：宋

止止堂中一禅客，五尺枯藤藏未得。
平生心胆闯古人，今復江南又江北。
昨夜霜风号古木，玄猿啼寒星斗黑。
傍家行脚有底难，独师大去吴王国。
君不见季子敝尽黑貂裘，归来印佩六国侯。
止止堂诗送仁禅者遍参
作者：饶节
朝代：宋

止止堂中一禅客，五尺枯藤藏未得。平生心胆闯古人，今复江南又江北。昨夜霜风号古木，玄猿啼寒星斗黑。傍家行脚有底难，独师大去吴王国。君不见季子敝尽黑貂裘，归来印佩六国侯。
比復僧相不愚戏作三颂恐傍观以谓吾徒实有喜愠故復次来韵不免道破兼寄祖禹同参道人
作者：饶节
朝代：宋
体裁：七言律诗

圣主生知本解禅，故教勘破普周天。一原大似东西水，同体何殊左右肩。把定丝毫浑沮丧，放开顷刻便芳鲜。衲僧败阙知多少，且笑髯舒三十年。
永处庵诗为蔡仲志刑曹作
作者：饶节
朝代：宋
体裁：古风

刑曹仕宦如客寄，朱墨如山无况味。平生灯火读书心，便与衲僧同器类。自从供职江上郡，一月常勤五七问。向来书至乞庵名，永处那伽表嘉遁。世间万事不挂眼，蒲团不动跏趺稳。客至清谈真老禅，数枝霜竹伴幽韵。
汉上示众
作者：饶节
朝代：宋

凫雁纷纷不自由，往来长为稻粱谋。令人却忆辽天鹤，万里无云汉水秋。
汉上示众
作者：饶节
朝代：宋

鳬雁纷纷不自由，往来长为稻粱谋。
令人却忆辽天鹤，万里无云汉水秋。
江上
作者：饶节
朝代：宋

秋江渺渺秋风急，芦花不飞露犹湿。
江头倚杖不逢人，鹭鷀飞上渔舟立。
江上
作者：饶节
朝代：宋

秋江渺渺秋风急，芦花不飞露犹湿。江头倚杖不逢人，鹭鹚飞上渔舟立。
汪信民约诸人游城南陈氏园不果
作者：饶节
朝代：宋

先生休沐不谭经，准拟行槃到野亭。兴尽回船散童骑，客来呼吏出盆瓶。奁中白黑谁成败，盏底圣贤同醉醒。却笑伯伦尚多事，苦怜江汉载浮萍。
汪信民约诸人游城南陈氏园不果
作者：饶节
朝代：宋

先生休沐不谭经，准拟行槃到野亭。
兴尽回船散童骑，客来呼吏出盆缾。
奁中白黑谁成败，醆底圣贤同醉醒。
却笑伯伦尚多事，苦怜江汉载浮萍。
法门复故圣恩深厚矣自此恐云巢不能久栖当为众一起承示佳句因用韵备载之
作者：饶节
朝代：宋

佛日光芒忽再悬，欢呼万国戴尧天。不须菩萨行求钵，自是如来许覆肩。云汉飞腾新放鹤，江湖游泳不烹鲜。云巢从此栖难稳，圭玉今逢丰富年。
法门復故圣恩深厚矣自此恐云巢不能久栖当为众一起承示佳句因用韵备载之
作者：饶节
朝代：宋

佛日光芒忽再悬，欢呼万国戴尧天。
不须菩萨行求钵，自是如来许覆肩。
云汉飞腾新放鹤，江湖游泳不烹鲜。
云巢从此栖难稳，珪玉今逢丰富年。
洞山宗禅师欲刻五百大阿罗汉又建大阁居之其门人钦上人实领其化缘事为作小偈送之
作者：饶节
朝代：宋
体裁：七言绝句

老师略展摩天手，便有儿孙建大功。五百大士安栖日，汉江千古起清风。
海印生日
作者：饶节
朝代：宋
体裁：七言律诗

优钵罗花此日开，法王真子异凡材。平生极力参耆旧，晚岁倾心接后来。得意篇章浑简易，忘情风境自徘徊。儿孙只么酬恩德，倒挽沧溟作寿杯。
润屋轩诗
作者：饶节
朝代：宋

层崖如立壁，秀润初欲溜。
下有癯道人，异时妙基构。
为山不为屋，岂待吉日戊。
轩成玉满家，不减朱门富。
松篁既崔错，云雾亦臻凑。
霜威入松骨，古滑咽泉窦。
谷风卷檐回，浩荡金石奏。
骚骚乌夜啼，鼎鼎雉朝雊。
时于藤萝中，便捷一猿透。
客来坐胡床，纸帐卷轻皱。
儿童敬杖屦，文史当俎豆。
微熏出小鼎，长缾上虚甃。
此乐师有余，何为尚奔走。
记我识师初，昂昂野鹤瘦。
风姿入清古，气象脱凡陋。
我游山海间，未获一角兽。
如师能几何，不落余子后。
师如佳少年，气出万夫右。
平生千钧弩，要以一手彀。
虽未须眉苍，典刑已可候。
汲深非短绠，善舞属长袖。
愿君浚其源，故道或可復。
功成归此轩，趺坐了昏昼。
润屋轩诗
作者：饶节
朝代：宋

层崖如立壁，秀润初欲溜。下有癯道人，异时妙基构。为山不为屋，岂待吉日戊。轩成玉满家，不减朱门富。松篁既崔错，云雾亦臻凑。霜威入松骨，古滑咽泉窦。谷风卷檐回，浩荡金石奏。骚骚乌夜啼，鼎鼎雉朝雊。时于藤萝中，便捷一猿透。客来坐胡床，纸帐卷轻皱。儿童敬杖屦，文史当俎豆。微薰出小鼎，长瓶上虚甃。此乐师有馀，何为尚奔走。记我识师初，昂昂野鹤瘦。风姿入清古，气象脱凡陋。我游山海间，未获一角兽。如师能几何，不落馀子后。师如佳少年，气出万夫右。平生千钧弩，要以一手彀。虽未须眉苍，典刑已可候。汲深非短绠，善舞属长袖。愿君浚其源，故道或可复。功成归此轩，趺坐了昏昼。
灌兰一首
作者：饶节
朝代：宋

往作兰溪游，步屧出林麓。
溪头小雨竟，溪水澹文縠。
婵嫣几丛秀，临流自结束。
曲折访丛底，初不露芬馥。
归休行结佩，薄采未盈匊。
时遵微径间，幽然感清淑。
年来蚕自缚，投迹先拟足。
不意淟涊中，见此二孤竹。
威威耐寒苦，绎绎辈杞菊。
似是溪头裔，相逢慰烦促。
一日不见之，鄙吝生眉目。
故将应书手，抱瓮助长毓。
孤根着土深，稍稍树支族。
看渠吐胸中，一洗桃李俗。
灌兰一首
作者：饶节
朝代：宋

往作兰溪游，步屧出林麓。溪头小雨竟，溪水澹文縠。婵嫣几丛秀，临流自结束。曲折访丛底，初不露芬馥。归休行结佩，薄采未盈匊。时遵微径间，幽然感清淑。年来蚕自缚，投迹先拟足。不意淟涊中，见此二孤竹。威威耐寒苦，绎绎辈杞菊。似是溪头裔，相逢慰烦促。一日不见之，鄙吝生眉目。故将应书手，抱瓮助长毓。孤根著土深，稍稍树支族。看渠吐胸中，一洗桃李俗。
王信玉生日
作者：饶节
朝代：宋

簪笏谁非嗣，才能恐未难。传家推有守，树德莫如宽。贱子敢为佞，明公信可观。四维开雉堞，千顷涨波澜。逮下亡圭角，逢人倒肺肝。月评终许劭，爱客自袁安。不伪心常逸，忘机体更胖。所临惟简易，有道息彫残。使节轺车稳，兵符玉具乾。百城同锁静，万井益歌欢。退食公无事，挥毫妙可刊。笙歌珠履醉，风月井梧寒。诸子仍闻道，群雏半著冠。居然谢纨绮，沃若秀芝兰。表里初无憾，行藏晚竟完。向来三径志，欲了五车看。异日人争诵，来徵印已刓。恐须烦柱石，从此接鸳鸾。直道惟天相，亨衢岂自干。祝公千岁寿，终始立朝端。
王信玉生日
作者：饶节
朝代：宋

簪笏谁非嗣，才能恐未难。
传家推有守，树德莫如宽。
贱子敢为佞，明公信可观。
四维开雉堞，千顷涨波澜。
逮下亡圭角，逢人倒肺肝。
月评终许劭，爱客自袁安。
不僞心常逸，忘机体更胖。
所临惟简易，有道息雕残。
使节轺车稳，兵符玉具干。
百城同鏁静，万井益歌欢。
退食公无事，挥毫妙可刊。
笙歌珠履醉，风月井梧寒。
诸子仍闻道，羣雏半着冠。
居然谢纨绮，沃若秀芝兰。
表裏初无憾，行藏晚竟完。
向来三径志，欲了五车看。
异日人争诵，来征印已刓。
恐须烦柱石，从此接鸳鸾。
直道惟天相，亨衢岂自干。
祝公千岁寿，终始立朝端。
王通判雪中来访以颂谢之
作者：饶节
朝代：宋
体裁：七言绝句

料峭严风雪满山，驼裘絮帽叩松关。知公不减王子敬，乘兴何妨见戴还。
用前韵示同参
作者：饶节
朝代：宋
体裁：七言律诗

谈玄说妙隔千岑，过取诸方荆棘林。三界有谁教学道，十方无法谩求心。老胡生下家先破，达磨西来病转深。却问谁知第一句，恒沙诸佛未知音。
用前韵示官人
作者：饶节
朝代：宋
体裁：七言律诗

古路玄微难谩寻，古人须要饱丛林。待闻墙壁炽然说，方见风幡便是心。鼻孔易随人事去，鬓毛空觉岁华深。儿啼女唤君知否，尽是频伽美妙音。
用前韵示谢公定学士
作者：饶节
朝代：宋
体裁：七言律诗

买金须是识真金，学道先防邪见林。切忌随言因作解，直须见色便明心。大圆觉海波澜阔，优钵罗花根蒂深。只者若还亲荐得，十方俱现海潮音。
用前韵答吕无求
作者：饶节
朝代：宋
体裁：七言律诗

聪明强健不聋丞，时出高言欲作僧。客至解衣挥玉麈，诗成落笔扫溪藤。园如靖节不难去，座比维摩岂易升。退食略无声色累，自磨煤麝写阳冰。
用前韵答湛长老
作者：饶节
朝代：宋

阿师歌咏过腾腾，岂是寻常粥饭僧。自了木平三担土，何须寂子四挥藤。新诗似锦谁能濯，高论如天不可升。饭罢关门香一豆，净琉璃钵泛轻冰。
用前韵答湛长老
作者：饶节
朝代：宋

阿师歌咏过腾腾，岂是寻常粥饭僧。
自了木平三担土，何须寂子四挥藤。
新诗似锦谁能濯，高论如天不可升。
饭罢关门香一豆，浄琉璃钵泛轻冰。
用曾伯容韵赠不愚兄
作者：饶节
朝代：宋

丛林随处便安身，龙象何曾辈六羣。
盛德若愚常宴默，佳言如屑间缤纷。
蒲团石上坐明月，茗椀松间打乱云。
无限青山元属我，而今不免为中分。
用曾伯容韵赠不愚兄
作者：饶节
朝代：宋

丛林随处便安身，龙象何曾辈六群。盛德若愚常宴默，佳言如屑间缤纷。蒲团石上坐明月，茗椀松间打乱云。无限青山元属我，而今不免为中分。
用曾伯容韵赠不愚兄
作者：饶节
朝代：宋
体裁：七言律诗

丛林随处便安身，龙象何曾辈六群。盛德若愚常宴默，佳言如屑间缤纷。蒲团石上坐明月，茗碗松间打乱云。无限青山元属我，而今不免为中分。
用朱元方韵寄深明郎中二首
作者：饶节
朝代：宋

当时冠盖集祇园，大似农夫值有年。庞老一言投马祖，陆侯彻底见南泉。古今已自融三际，语默何曾落二边。父子并为同社客，团栾应话老婆禅。刹那念念转光阴，已过方来不住今。身似虚舟从不系，魔如敌国谩相侵。未能以幻还脩幻，岂暇将心更用心。以说为宗遍天下，思公一笑白云深。
用朱元方韵寄深明郎中二首·其一
作者：饶节
朝代：宋
体裁：七言律诗

当时冠盖集祇园，大似农夫值有年。庞老一言投马祖，陆侯彻底见南泉。古今已自融三际，语默何曾落二边。父子并为同社客，团栾应话老婆禅。
用朱元方韵寄深明郎中二首·其二
作者：饶节
朝代：宋

刹那念念转光阴，已过方来不住今。身似虚舟从不系，魔如敌国谩相侵。未能以幻还脩幻，岂暇将心更用心。以说为宗遍天下，思公一笑白云深。
用朱元方韵寄深明郎中二首·其二
作者：饶节
朝代：宋

剎那念念转光阴，已过方来不住今。
身似虚舟从不繫，魔如敌国谩相侵。
未能以幻还修幻，岂暇将心更用心。
以说为宗遍天下，思公一笑白云深。
用海印和尚韵和吴提刑游山颂
作者：饶节
朝代：宋

白崖老将卧遥岑，苗裔分明祖少林。遂有乐天来问道，不妨黄檗为传心。绳床斜月坐秋晚，石铫寒泉语夜深。一枕竹风清未晓，堂堂鱼鼓现观音。
用海印和尚韵和吴提刑游山颂
作者：饶节
朝代：宋

白崖老将卧遥岑，苗裔分明祖少林。
遂有乐天来问道，不妨黄蘗为传心。
绳床斜月坐秋晚，石铫寒泉语夜深。
一枕竹风清未晓，堂堂鱼鼓现观音。
用蔡伯世韵作诗寄之兼简吕居仁兄弟十首
作者：饶节
朝代：宋

蔡侯材栋梁，向来饱霜露。十年林下思，常恐庾尘污。人生落世故，至宝堕深井。傥无自拔计，金玉谩弃屏。至理本旷夷，小道皆左僻。信能弹指了，可死不待夕。松毛巧妇禽，螺壳寄居虫。二物自广大，那知十方空。百年固多变，深谷或高岸。要知悟破迷，大似理易乱。见弹已求炙，亡羊犹补牢。功成无早暮，事竟等卑高。君岂蔡子叔，我非支道林。何当速相就，为子细徵心。沉水博山炉，积灰如雪霜。何如坐三昧，自薰成定香。三世如旦暮，四大转风火。傥能了无生，如观掌中果。学道十万众，得者一二稀。寄声故曹耦，舍此将安归。
用蔡伯世韵作诗寄之兼简吕居仁兄弟十首·其一
作者：饶节
朝代：宋
体裁：五言绝句

蔡侯材栋梁，向来饱霜露。十年林下思，常恐庾尘污。
用蔡伯世韵作诗寄之兼简吕居仁兄弟十首·其七
作者：饶节
朝代：宋

君岂蔡子叔，我非支道林。
何当速相就，为子细征心。
用蔡伯世韵作诗寄之兼简吕居仁兄弟十首·其七
作者：饶节
朝代：宋

君岂蔡子叔，我非支道林。何当速相就，为子细徵心。
用蔡伯世韵作诗寄之兼简吕居仁兄弟十首·其三
作者：饶节
朝代：宋
体裁：五言绝句

至理本旷夷，小道皆左僻。信能弹指了，可死不待夕。
用蔡伯世韵作诗寄之兼简吕居仁兄弟十首·其九
作者：饶节
朝代：宋
体裁：五言绝句

三世如旦暮，四大转风火。傥能了无生，如观掌中果。
用蔡伯世韵作诗寄之兼简吕居仁兄弟十首·其二
作者：饶节
朝代：宋
体裁：五言绝句

人生落世故，至宝堕深井。傥无自拔计，金玉谩弃屏。
用蔡伯世韵作诗寄之兼简吕居仁兄弟十首·其五
作者：饶节
朝代：宋
体裁：五言绝句

百年固多变，深谷或高岸。要知悟破迷，大似理易乱。
用蔡伯世韵作诗寄之兼简吕居仁兄弟十首·其八
作者：饶节
朝代：宋

沉水博山炉，积灰如雪霜。
何如坐三昧，自熏成定香。
用蔡伯世韵作诗寄之兼简吕居仁兄弟十首·其八
作者：饶节
朝代：宋

沉水博山炉，积灰如雪霜。何如坐三昧，自薰成定香。
用蔡伯世韵作诗寄之兼简吕居仁兄弟十首·其六
作者：饶节
朝代：宋
体裁：五言绝句

见弹已求炙，亡羊犹补牢。功成无早暮，事竟等卑高。
用蔡伯世韵作诗寄之兼简吕居仁兄弟十首·其十
作者：饶节
朝代：宋
体裁：五言绝句

学道十万众，得者一二稀。寄声故曹耦，舍此将安归。
用蔡伯世韵作诗寄之兼简吕居仁兄弟十首·其四
作者：饶节
朝代：宋

松毛巧妇禽，螺壳寄居虫。二物自广大，那知十方空。
用蔡伯世韵作诗寄之兼简吕居仁兄弟十首·其四
作者：饶节
朝代：宋

松毛巧妇禽，螺殻寄居虫。
二物自广大，那知十方空。
用韵奉赠巢云兄
作者：饶节
朝代：宋

南有雪峰北赵州，横担拄杖徧曾游。
四方丛席闹如市，几箇衲僧真到头。
万里山川困行李，三冬文史费膏油。
何如了事巢云老，解打湍流水上毬。
用韵奉赠巢云兄
作者：饶节
朝代：宋

南有雪峰北赵州，横担拄杖遍曾游。四方丛席闹如市，几个衲僧真到头。万里山川困行李，三冬文史费膏油。何如了事巢云老，解打湍流水上毬。
田熙载比失解留诗别承之殿撰承之用其韵以宠其行如璧亦次其韵
作者：饶节
朝代：宋

田侯蕴藉绝凡尘，常苦冥冥天胜人。可但渊源深孔孟，更无学术略仪秦。且寻耒耨聊糊口，未置文章便稳身。幸有使君敦眷旧，转令名字落簪绅。
田熙载比失解留诗别承之殿撰承之用其韵以宠其行如璧亦次其韵
作者：饶节
朝代：宋

田侯藴藉绝凡尘，常苦冥冥天胜人。
可但渊源深孔孟，更无学术略仪秦。
且寻耒耨聊餬口，未置文章便稳身。
幸有使君敦眷旧，转令名字落簪绅。
病中两绝句
作者：饶节
朝代：宋

芒鞋藜杖世缘轻，无妄谁令水火争。造物小儿莫相苦，此中无物可亏成。暑湿相乘势益昌，呼童煮药不知方。悬知草木皆凭藉，聊为形骸作主张。
病中两绝句·其一
作者：饶节
朝代：宋
体裁：七言绝句

芒鞋藜杖世缘轻，无妄谁令水火争。造物小儿莫相苦，此中无物可亏成。
病中两绝句·其二
作者：饶节
朝代：宋
体裁：七言绝句

暑湿相乘势益昌，呼童煮药不知方。悬知草木皆凭藉，聊为形骸作主张。
病起观垂丝海棠感慨作二绝句
作者：饶节
朝代：宋

迟日暖风逼春事，海棠垂丝转娇羞。分明绰约若处子，桃杏尘凡非此流。卖花担上誇桃李，顿使春工不值钱。莫怪海棠不受折，要令笄珥绝凡缘。
病起观垂丝海棠感慨作二绝句·其一
作者：饶节
朝代：宋
体裁：七言绝句

迟日暖风逼春事，海棠垂丝转娇羞。分明绰约若处子，桃杏尘凡非此流。
病起观垂丝海棠感慨作二绝句·其二
作者：饶节
朝代：宋

卖花担上夸桃李，顿使春工不值钱。
莫怪海棠不受折，要令笄珥绝凡缘。
病起观垂丝海棠感慨作二绝句·其二
作者：饶节
朝代：宋

卖花担上誇桃李，顿使春工不值钱。莫怪海棠不受折，要令笄珥绝凡缘。
百舌
作者：饶节
朝代：宋
体裁：七言绝句

多能百舌弄春晴，解作春风百鸟声。独立高林千尺上，黄鹂无数不能鸣。
眠石
作者：饶节
朝代：宋
体裁：七言绝句

静中与世不相关，草木无情亦自闲。挽石枕头眠落叶，更无魂梦到人间。
石竹
作者：饶节
朝代：宋

桃李浓时恰退藏，甘随萧艾隐风光。转物堂前春欲绝，稍依宫样试严妆。
石竹
作者：饶节
朝代：宋

桃李浓时恰退藏，甘随萧艾隠风光。
转物堂前春欲绝，稍依宫样试严粧。
石鱼行赠灵壁张氏
作者：饶节
朝代：宋
体裁：古风

磬石山中石无主，百里厚坤不承土。土人出石如出金，阙地及泉隧而取。重重彻之如彻席，凡材顽狠邱山积。中藏一板金王精，定是陶镕鬼神力。黄钟之律生于黍，近代纵横不如古。天生此材岂苟然，伐而用之百兽舞。师襄入海工不精，且制嘉鱼大小鸣。大为王鲔施僧饭，小为鲂鳏依石屏。君家二尾傥遗我，要唤儿曹坐睡醒。
示众看花
作者：饶节
朝代：宋

尚有余春可尽欢，何须终日遶阑干。
倚松庵畔见春后，人间春色不须看。
示众看花
作者：饶节
朝代：宋

尚有馀春可尽欢，何须终日绕阑干。倚松庵畔见春后，人间春色不须看。
示故人
作者：饶节
朝代：宋

变化密移何太急，刹那念念一呼吸。八万四千方便门，且道何门不可入。入不入，晓来微雨芭蕉湿。殷勤更问个中人，门外堂堂相对立。
示故人
作者：饶节
朝代：宋

变化密移何太急，剎那念念一呼吸。
八万四千方便门，且道何门不可入。
入不入，晓来微雨芭蕉湿。
殷勤更问箇中人，门外堂堂相对立。
祝大夫解房州印过山有颂次韵
作者：饶节
朝代：宋
体裁：七言绝句

年来养病卧岩阿，多谢庞公尽室过。若询击竹家风事，休把虚空更撮摩。
秋日游城南展氏园登阁
作者：饶节
朝代：宋
体裁：七言绝句

金灯奋髯阶砌宽，杨柳缓带楼阁闲。我来不为春事促，西风斜日面前山。
秋蚊行
作者：饶节
朝代：宋

秋蚊扑扑啄作花，秋江喷薄卷旧沙。
鱼肥兔贱年谷熟，田家八月生有涯。
羣翁坐社儿击鼓，酒一载行翁起舞。
但得催科了眼前，儿郎各自能辛苦。
秋蚊行
作者：饶节
朝代：宋

秋蚊扑扑啄作花，秋江喷薄卷旧沙。鱼肥兔贱年谷熟，田家八月生有涯。群翁坐社儿击鼓，酒一载行翁起舞。但得催科了眼前，儿郎各自能辛苦。
立之作诗讥仆沉浮于酒次韵答之
作者：饶节
朝代：宋

颓俗不可挽，我思陈孟公。胸中一噫气，浩荡沧海东。初余亦拙谋，堕身尺度中。昔为吾家驹，今为客子蓬。人生百年耳，过鸟欻无踪。何至自矛盾，身与众敌逢。仲尼固玄圣，道大自不容。落落少年场，谁复识吕蒙。古今一丘貉，同赴三尺封。乃知常满尊，慰藉吾人穷。君诗苦相厄，欲抗辄丧雄。但恐百钱债，负我葛陂龙。
立之作诗讥仆沉浮于酒次韵答之
作者：饶节
朝代：宋

颓俗不可挽，我思陈孟公。
胸中一噫气，浩荡沧海东。
初余亦拙谋，堕身尺度中。
昔为吾家驹，今为客子蓬。
人生百年耳，过鸟欻无踪。
何至自矛盾，身与众敌逢。
仲尼固玄圣，道大自不容。
落落少年场，谁復识吕蒙。
古今一丘貉，同赴三尺封。
乃知常满尊，慰藉吾人穷。
君诗苦相厄，欲抗辄丧雄。
但恐百钱债，负我葛陂龙。
端午日二首
作者：饶节
朝代：宋

艾叶斜枝短，菖蒲瘦节长。绿云依鬓乱，红雪落杯香。风物江淮似，功名岁月忙。泽间人吊屈，应有泪浪浪。异代多同俗，千秋饷楚魂。人才终可惜，祀事故常存。赤卤丰禾黍，闲民长子孙。怜渠身世拙，满眼暮云屯。
端午日二首·其一
作者：饶节
朝代：宋

艾叶斜枝短，菖蒲瘦节长。绿云依鬓乱，红雪落杯香。风物江淮似，功名岁月忙。泽间人吊屈，应有泪浪浪。
端午日二首·其一
作者：饶节
朝代：宋

艾叶斜枝短，菖蒲瘦节长。
绿云依鬓乱，红雪落杯香。
风物江淮似，功名岁月忙。
泽间人弔屈，应有泪浪浪。
端午日二首·其二
作者：饶节
朝代：宋
体裁：五言律诗

异代多同俗，千秋饷楚魂。人才终可惜，祀事故常存。赤卤丰禾黍，闲民长子孙。怜渠身世拙，满眼暮云屯。
答吕居士寄诗
作者：饶节
朝代：宋
体裁：七言绝句

长忆吟诗对短檠，诗成重改又鸡鸣。如今老矣无心力，口诵君诗绕竹行。
答惇上人七首
作者：饶节
朝代：宋

平生跌荡坐穷诗，今日论诗似旧时。第一义中无适莫，为君重赋楚人辞。因君撩我强题诗，却忆当年梦里时。不识江南好风景，采蘋人唱鹧鸪辞。朝学中庸暮学诗，晚年长忆蚤年时。如今老大浑彫落，稍欲从君理系辞。少矜平子四愁诗，晚学赵州十二时。千里故人不解事，书来犹寄竹枝辞。漫说一言能蔽诗，五千同具刹那时。向来可与言诗者，得志方能不害辞。铁面禅师骂学诗，为怜虚度太平时。须知十万八千偈，不比人间绝妙辞。非是谈禅非说诗，相逢无处亦无时。炉烟趺坐对终日，旧社知音去不辞。
答惇上人七首·其一
作者：饶节
朝代：宋
体裁：七言绝句

平生跌荡坐穷诗，今日论诗似旧时。第一义中无适莫，为君重赋楚人辞。
答惇上人七首·其七
作者：饶节
朝代：宋
体裁：七言绝句

非是谈禅非说诗，相逢无处亦无时。炉烟趺坐对终日，旧社知音去不辞。
答惇上人七首·其三
作者：饶节
朝代：宋

朝学中庸暮学诗，晚年长忆蚤年时。如今老大浑彫落，稍欲从君理系辞。
答惇上人七首·其三
作者：饶节
朝代：宋

朝学中庸暮学诗，晚年长忆蚤年时。
如今老大浑雕落，稍欲从君理繫辞。
答惇上人七首·其二
作者：饶节
朝代：宋

因君撩我强题诗，却忆当年梦裏时。
不识江南好风景，采苹人唱鹧鸪辞。
答惇上人七首·其二
作者：饶节
朝代：宋

因君撩我强题诗，却忆当年梦里时。不识江南好风景，采蘋人唱鹧鸪辞。
答惇上人七首·其五
作者：饶节
朝代：宋

漫说一言能蔽诗，五千同具刹那时。向来可与言诗者，得志方能不害辞。
答惇上人七首·其五
作者：饶节
朝代：宋

漫说一言能蔽诗，五千同具剎那时。
向来可与言诗者，得志方能不害辞。
答惇上人七首·其六
作者：饶节
朝代：宋

铁面禅师駡学诗，为怜虚度太平时。
须知十万八千偈，不比人间绝妙辞。
答惇上人七首·其六
作者：饶节
朝代：宋

铁面禅师骂学诗，为怜虚度太平时。须知十万八千偈，不比人间绝妙辞。
答惇上人七首·其四
作者：饶节
朝代：宋
体裁：七言绝句

少矜平子四愁诗，晚学赵州十二时。千里故人不解事，书来犹寄竹枝辞。
答惠海首座五首海乃圆照禅师小师
作者：饶节
朝代：宋

闹市丛边荆棘侵，旃檀独秀旧园林。俊驹昔是吾家瑞，老鹤今犹万里心。短笛凄清秋水阔，乱山高下白云深。当年得力分明处，伫听炉香演一音。龙生龙子气骎骎，拄杖横担遍宝林。果得云门函盖句，肯忘黄檗老婆心。扶疏绿树西风薄，零落黄花秋意深。若问宗风竟谁嗣，请将消息问威音。莫叹宗师久屈沉，赵州八十尚丛林。脚跟点地便无事，鼻孔撩天非有心。落笔满堂嗟敏妙，谈玄终日见精深。丁宁佛法无多子，三角泥牛演梵音。瓶钵随缘访古今，皎如玉树倚寒林。投机不碍多玄辩，寄宿何曾有执心。禅板蒲团人已静，博山沈水观方深。从来大器宜成晚，王国公卿多赏音。流辈推高不独今，当年成笋便平林。白云纵有为霖意，流水曾无恋影心。问道故人归雨后，供香童子立更深。青山不免露头角，短幅斜封更嗣音。
答惠海首座五首海乃圆照禅师小师·其一
作者：饶节
朝代：宋

闹市丛边荆棘侵，旃檀独秀旧园林。俊驹昔是吾家瑞，老鹤今犹万里心。短笛凄清秋水阔，乱山高下白云深。当年得力分明处，伫听炉香演一音。
答惠海首座五首海乃圆照禅师小师·其一
作者：饶节
朝代：宋

闹市丛边荆棘侵，旃檀独秀旧园林。
俊驹昔是吾家瑞，老鹤今犹万里心。
短笛凄清秋水阔，乱山高下白云深。
当年得力分明处，竚听炉香演一音。
答惠海首座五首海乃圆照禅师小师·其三
作者：饶节
朝代：宋
体裁：七言律诗

莫叹宗师久屈沉，赵州八十尚丛林。脚跟点地便无事，鼻孔撩天非有心。落笔满堂嗟敏妙，谈玄终日见精深。丁宁佛法无多子，三角泥牛演梵音。
答惠海首座五首海乃圆照禅师小师·其二
作者：饶节
朝代：宋

龙生龙子气骎骎，拄杖横担徧宝林。
果得云门函盖句，肯忘黄蘗老婆心。
扶疏绿树西风薄，零落黄花秋意深。
若问宗风竟谁嗣，请将消息问威音。
答惠海首座五首海乃圆照禅师小师·其二
作者：饶节
朝代：宋

龙生龙子气骎骎，拄杖横担遍宝林。果得云门函盖句，肯忘黄檗老婆心。扶疏绿树西风薄，零落黄花秋意深。若问宗风竟谁嗣，请将消息问威音。
答惠海首座五首海乃圆照禅师小师·其五
作者：饶节
朝代：宋
体裁：七言律诗

流辈推高不独今，当年成笋便平林。白云纵有为霖意，流水曾无恋影心。问道故人归雨后，供香童子立更深。青山不免露头角，短幅斜封更嗣音。
答惠海首座五首海乃圆照禅师小师·其四
作者：饶节
朝代：宋

瓶钵随缘访古今，皎如玉树倚寒林。投机不碍多玄辩，寄宿何曾有执心。禅板蒲团人已静，博山沈水观方深。从来大器宜成晚，王国公卿多赏音。
答惠海首座五首海乃圆照禅师小师·其四
作者：饶节
朝代：宋

缾钵随缘访古今，皎如玉树倚寒林。
投机不碍多玄辩，寄宿何曾有执心。
禅板蒲团人已静，博山沈水观方深。
从来大器宜成晚，王国公卿多赏音。
红梅
作者：饶节
朝代：宋

娇朱浅浅透冰光，瘦倚疏篁半出墙。
雅有风情胜桃杏，巧含春思避冰霜。
融明醉脸笼轻晕，敛掩仙裙蹙嫩黄。
日暮风英堕行袂，依稀如着领巾香。
红梅
作者：饶节
朝代：宋

娇朱浅浅透冰光，瘦倚疏篁半出墙。雅有风情胜桃杏，巧含春思避冰霜。融明醉脸笼轻晕，敛掩仙裙蹙嫩黄。日暮风英堕行袂，依稀如著领巾香。
约方时敏杨信祖二子同过王立之观立之所集前辈诗文各以姓赋诗
作者：饶节
朝代：宋

秋容散古原，秋声满寒条。幽人开晓梦，喔喔鸡戒朝。骑马西南隅，不知道里遥。我行将何之，我友昔见邀。斯人非世人，与世不相聊。几年赋归欤，塞耳树上瓢。谁知翰墨功，百倍巴蜀饶。方杨妙天质，两玉不易招。粟马来会盟，此义久寂寥。主人喜开尊，杯殽初刻彫。及乎启丹台，座上皆闻韶。委积山海奇，浩荡江汉朝。此囿无郊封，烂漫各刍荛。归来蒲深望，老大犹虚骄。
约方时敏杨信祖二子同过王立之观立之所集前辈诗文各以姓赋诗
作者：饶节
朝代：宋

秋容散古原，秋声满寒条。
幽人开晓梦，喔喔鸡戒朝。
骑马西南隅，不知道里遥。
我行将何之，我友昔见邀。
斯人非世人，与世不相聊。
几年赋归欤，塞耳树上瓢。
谁知翰墨功，百倍巴蜀饶。
方杨妙天质，两玉不易招。
粟马来会盟，此义久寂寥。
主人喜开尊，杯殽初刻雕。
及乎启丹台，座上皆闻韶。
委积山海奇，浩荡江汉朝。
此囿无郊封，烂漫各蒭荛。
归来蒲深望，老大犹虚骄。
老懒一首亦次元韵
作者：饶节
朝代：宋
体裁：七言律诗

枕石眠云漱碧流，胸中元自有天游。庄生达士方疑梦，演若狂夫正怖头。未了色空鱼畏絖，不忘念慧钵持油。老夫无此闲家具，一任年华若转毬。
腊月八日送尘禅者往长芦
作者：饶节
朝代：宋
体裁：七言绝句

当年达磨度芦处，今日如来成道时。此处此时聊赠别，不求佛祖是男儿。
自简
作者：饶节
朝代：宋
体裁：七言绝句

错龟数策愿分疑，筮短龟长一是非。但把故吾重简练，不须分画见郊圻。
芍药花开招大众看
作者：饶节
朝代：宋
体裁：七言绝句

年来春色妙无穷，芍药今朝又破红。寄语满堂枯木众，野花香径好携筇。
英游阁诗
作者：饶节
朝代：宋

西湖气欲吞吴楚，山作重围如捍虏。回环楼阁骇鱼龙，挺拔浮图逼云雨。西湖英游天下传，湖光山色当圭田。何须西土方为净，不待吴门自是仙。雪花飞时妙无价，梅影横斜端可画。荷气薰人六月风，月华彻底三秋夜。阴容霁色风且雨，晓光暮碧寒代暑。阁中气象顷刻移，诗人不是无心赋。竹阁使君遗迹空，草堂居士但闻风。百年光景电划水，湖山无限生有穷。爱君长才犹袖手，岂宜苦为湖山久。君不见向来阁上旧游人，富贵功名古无有。
英游阁诗
作者：饶节
朝代：宋

西湖气欲吞吴楚，山作重围如捍虏。
回环楼阁骇鱼龙，挺拔浮图逼云雨。
西湖英游天下传，湖光山色当圭田。
何须西土方为浄，不待吴门自是仙。
雪花飞时妙无价，梅影横斜端可画。
荷气熏人六月风，月华彻底三秋夜。
阴容霁色风且雨，晓光暮碧寒代暑。
阁中气象顷刻移，诗人不是无心赋。
竹阁使君遗迹空，草堂居士但闻风。
百年光景电划水，湖山无限生有穷。
爱君长才犹袖手，岂宜苦为湖山久。
君不见向来阁上旧游人，富贵功名古无有。
范机宜磨头昼眠有作次其韵
作者：饶节
朝代：宋

散发临流性所便，不携裀褥借云眠。山童抱杖立户外，不索仙陀未敢前。
范机宜磨头昼眠有作次其韵
作者：饶节
朝代：宋

散髮临流性所便，不携裀褥借云眠。
山童抱杖立户外，不索仙陀未敢前。
荣大师昔从余出应天宁后为洞山古羊副庄往来称之因作小颂为寄
作者：饶节
朝代：宋
体裁：七言绝句

年来落莫卧岩谷，故人来会岩中宿。夜深灯火话西来，重悟当年庵畔竹。
蒲适正挽歌
作者：饶节
朝代：宋

吾道何多蹇，苍天呼不闻。
楩楠初有待，泾渭竟难分。
阅世中庸行，随时俗下文。
想君九原恨，着草露纷纷。
蒲适正挽歌
作者：饶节
朝代：宋

吾道何多蹇，苍天呼不闻。楩楠初有待，泾渭竟难分。阅世中庸行，随时俗下文。想君九原恨，著草露纷纷。
蓘室诗王立之为宗子求
作者：饶节
朝代：宋

布谷作五更，鹪鹩亦司辰。
田师遽束缊，请火起近邻。
耕耘岂辞劳，常虞秋计贫。
匽薄垄亩间，努力不自珍。
秋风落高原，罢亚千顷云。
公子岂知田，得师自农人。
归来坐虚室，却扫富贵昏。
架插河间书，门引霍三宾。
锄耰翰墨场，寒窗澹炉熏。
六籍圣人师，百家素王臣。
骫骳离骚经，妙语泣鬼神。
灵文陋诅楚，高论追过秦。
泛览四库余，瓦砾半珠蠙。
游心领其要，开卷得其人。
门前风作埃，肥马走搢绅。
岂知歌钟地，辛苦事斯文。
懒夫江海士，履声远王门。
未暇到此室，归欤老斲轮。
蓘室诗王立之为宗子求
作者：饶节
朝代：宋

布谷作五更，鹪鹩亦司辰。田师遽束缊，请火起近邻。耕耘岂辞劳，常虞秋计贫。匽薄垄亩间，努力不自珍。秋风落高原，罢亚千顷云。公子岂知田，得师自农人。归来坐虚室，却扫富贵昏。架插河间书，门引霍三宾。锄耰翰墨场，寒窗澹炉熏。六籍圣人师，百家素王臣。骫骳离骚经，妙语泣鬼神。灵文陋诅楚，高论追过秦。泛览四库馀，瓦砾半珠蠙。游心领其要，开卷得其人。门前风作埃，肥马走搢绅。岂知歌钟地，辛苦事斯文。懒夫江海士，履声远王门。未暇到此室，归欤老斲轮。
蔡伯世吕隆礼敦智李肃老求颂二首
作者：饶节
朝代：宋

稻麻竹苇学禅人，四子年来意甚真。却是个中相为切，木鱼光里现三身。文章于道未为尊，争似无为实相门。要做仲尼真弟子，须参达磨的儿孙。
蔡伯世吕隆礼敦智李肃老求颂二首·其一
作者：饶节
朝代：宋

稻麻竹苇学禅人，四子年来意甚真。却是个中相为切，木鱼光里现三身。
蔡伯世吕隆礼敦智李肃老求颂二首·其一
作者：饶节
朝代：宋

稻麻竹苇学禅人，四子年来意甚真。
却是箇中相为切，木鱼光裏现三身。
蔡伯世吕隆礼敦智李肃老求颂二首·其二
作者：饶节
朝代：宋
体裁：七言绝句

文章于道未为尊，争似无为实相门。要做仲尼真弟子，须参达磨的儿孙。
蔷薇
作者：饶节
朝代：宋
体裁：七言绝句

蔷薇作架高一丈，准拟春风如许长。可怜条间一寸叶，中有嫩色三月香。
薝卜
作者：饶节
朝代：宋
体裁：七言绝句

浩荡园林风雨声，鹁鸠撩乱亦悲鸣。作毬刺芥风吹尽，薝卜林中特地清。
虚舟斋诗为王深叔作
作者：饶节
朝代：宋

人生一涉世，波澜渺无穷。
凡儿似得计，兀兀自穷能。
惟有盛名下，颇招众嫉攻。
开关或延敌，政使臧亦凶。
古人故不尔，山泉养正蒙。
我非阮嗣宗，何时见阿戎。
濯濯春月柳，谡谡松下风。
似闻未着冠，笔力百夫雄。
余子窘不足，渠乃忌太丰。
比从道人游，警悟世谛中。
试观名斋意，已见应世工。
圣贤在方策，制行固不同。
惟有虚己游，万川同一东。
此名可书绅，愿言谨厥终。
虚舟斋诗为王深叔作
作者：饶节
朝代：宋

人生一涉世，波澜渺无穷。凡儿似得计，兀兀自穷能。惟有盛名下，颇招众嫉攻。开关或延敌，政使臧亦凶。古人故不尔，山泉养正蒙。我非阮嗣宗，何时见阿戎。濯濯春月柳，谡谡松下风。似闻未著冠，笔力百夫雄。馀子窘不足，渠乃忌太丰。比从道人游，警悟世谛中。试观名斋意，已见应世工。圣贤在方策，制行固不同。惟有虚己游，万川同一东。此名可书绅，愿言谨厥终。
虞姬墓
作者：饶节
朝代：宋
体裁：七言绝句

风悲月黑楚歌闻，泣下虞兮夜未分。千骑星飞向前死，不知谁为闭荒坟。
蜜蜂
作者：饶节
朝代：宋
体裁：七言绝句

风雨萧萧早晚天，放衙时节也随缘。晨参暮请真丛席，不似痴人更说禅。
蜜蜂颂四首
作者：饶节
朝代：宋

不辞倾倒为君甜，只要教君脱旧粘。眨上眉毛还蹉过，莫令唇齿带廉纤。非但桃花与杏花，万家春色总吾家。花须造化无人会，月落空庭竹影斜。三尺刳桐表里浑，个中特地好乾坤。禅流不用窥门户，却怕针锋著面门。渠家世代恶儿孙，激箭机锋不易亲。闹处逢人遭一剳，可怜多少负恩人。
蜜蜂颂四首·其一
作者：饶节
朝代：宋
体裁：七言绝句

不辞倾倒为君甜，只要教君脱旧粘。眨上眉毛还蹉过，莫令唇齿带廉纤。
蜜蜂颂四首·其三
作者：饶节
朝代：宋

三尺刳桐表裏浑，箇中特地好干坤。
禅流不用闚门户，却怕针锋着面门。
蜜蜂颂四首·其三
作者：饶节
朝代：宋

三尺刳桐表里浑，个中特地好乾坤。禅流不用窥门户，却怕针锋著面门。
蜜蜂颂四首·其二
作者：饶节
朝代：宋
体裁：七言绝句

非但桃花与杏花，万家春色总吾家。花须造化无人会，月落空庭竹影斜。
蜜蜂颂四首·其四
作者：饶节
朝代：宋
体裁：七言绝句

渠家世代恶儿孙，激箭机锋不易亲。闹处逢人遭一剳，可怜多少负恩人。
观鱼阁
作者：饶节
朝代：宋

纷纷乾没可怜渠，小阁诗书自有馀。日背竹林风过柳，试扶松槛看浮鱼。
观鱼阁
作者：饶节
朝代：宋

纷纷干没可怜渠，小阁诗书自有余。
日背竹林风过柳，试扶松槛看浮鱼。
访韬光庵主不遇
作者：饶节
朝代：宋
体裁：七言绝句

紫蕨伸拳笋破梢，柳光飞尽绿阴交。道人闭口不知处，黄栗留鸣鹊在巢。
谒汉高帝庙
作者：饶节
朝代：宋

凤凰山下绿茫茫，杀气犹缠古战场。
他日英雄矜胜败，今时田野话兴亡。
狗烹兔死已千载，雷动风行尚一方。
过客若余秦父老，拜祠应有泪浪浪。
谒汉高帝庙
作者：饶节
朝代：宋

凤凰山下绿茫茫，杀气犹缠古战场。他日英雄矜胜败，今时田野话兴亡。狗烹兔死已千载，雷动风行尚一方。过客若馀秦父老，拜祠应有泪浪浪。
谢人送石菖蒲
作者：饶节
朝代：宋
体裁：七言绝句

我有随身万斛泉，解令平地涌溅溅。一寸菖蒲十二节，谢师连石送泉边。
谢徐通叔
作者：饶节
朝代：宋

麝香朱李小而香，白杏流沙昔未尝。好事北园高隐者，筠笼剪露寄禅房。
谢徐通叔
作者：饶节
朝代：宋

麝香朱李小而香，白杏流沙昔未尝。
好事北园高隠者，筠笼剪露寄禅房。
谢扶上人装毗卢像
作者：饶节
朝代：宋
体裁：七言绝句

道人散步过茅堂，怜我毗卢尘覆藏。戏出当年三昧手，一弹指顷放毫光。
谢洞山和尚惠蒌蒿种
作者：饶节
朝代：宋

等推三界纳秋毫，错被人呼世外高。
已办绿簑青蒻笠，溟蒙烟雨掐蒌蒿。
谢洞山和尚惠蒌蒿种
作者：饶节
朝代：宋

等推三界纳秋毫，错被人呼世外高。已办绿蓑青蒻笠，溟濛烟雨掐蒌蒿。
豫章宝智上人持高子诗求和
作者：饶节
朝代：宋

我客飞来峰，一室聊自适。
关门不敢开，怒风退六鹢。
敲门者为谁，起我正禅寂。
稻麻竹苇中，见此一英特。
手携高子句，按谱恣游历。
高子我旧游，伉侠不易得。
忆昔京城隅，王郎古遗直。
当时会合地，烂漫存辙蹟。
繄君入社晚，感事一嗟惜。
安得赋归堂，寻盟合琮璧。
豫章宝智上人持高子诗求和
作者：饶节
朝代：宋

我客飞来峰，一室聊自适。关门不敢开，怒风退六鹢。敲门者为谁，起我正禅寂。稻麻竹苇中，见此一英特。手携高子句，按谱恣游历。高子我旧游，伉侠不易得。忆昔京城隅，王郎古遗直。当时会合地，烂漫存辙迹。繄君入社晚，感事一嗟惜。安得赋归堂，寻盟合琮璧。
赋刘仲高高斋诗
作者：饶节
朝代：宋

先生言语妙天下，向来太学传芬芳。
当时品目入前辈，后生籍籍窥余光。
立谈一见便相可，交无新旧合则章。
别来几何岁月忙，我已三变变沧浪。
子才如许犹绿裳，宜参公卿升庙堂，何为高斋尚翱翔。
悬知公意非自高，自高自圣渠作狂。
泰山北斗不自赞，琼株玉树绝否臧。
用则伊周冠百王，直道而行气益昌。
不用两龚或退藏，直道而去括智囊。
用与不用俱徜徉，使妇无裈非吉祥。
世人言高不着本，但欲困苦邻饥尪。
不知舒卷重在我，尊为帝师初未妨。
先生年来力学道，等观穷达如炎凉。
屈伸有命不足论，要保胸中百炼刚。
赋刘仲高高斋诗
作者：饶节
朝代：宋

先生言语妙天下，向来太学传芬芳。当时品目入前辈，后生籍籍窥馀光。立谈一见便相可，交无新旧合则章。别来几何岁月忙，我已三变变沧浪。子才如许犹绿裳，宜参公卿升庙堂，何为高斋尚翱翔。悬知公意非自高，自高自圣渠作狂。泰山北斗不自赞，琼株玉树绝否臧。用则伊周冠百王，直道而行气益昌。不用两龚或退藏，直道而去括智囊。用与不用俱徜徉，使妇无裈非吉祥。世人言高不著本，但欲困苦邻饥尪。不知舒卷重在我，尊为帝师初未妨。先生年来力学道，等观穷达如炎凉。屈伸有命不足论，要保胸中百鍊刚。
赋王立之家四梅
作者：饶节
朝代：宋

化工辔六龙，风雷共推轨。
谈笑却冰雪，咄嗟办桃李。
纷纷西园英，转眄即填委。
独余四种梅，冰玉自标致。
岂争滕薛长，未与管晏比。
微风挽寒条，草木竞披靡。
蜡梅异天质，芳香辈兰芷。
多叶美无度，胜韵洗贪鄙。
红梅拂晓粧，深浅自有体。
单白亦闲淡，冷艷照流水。
初如王谢郎，雍容各簪履。
出处岂皆同，一一竟可喜。
此花固不凡，俗眼自多瞇。
栽培或一遇，得此辄遗彼。
君家独兼有，班压万红紫。
况当顿有前，朝暾媚窗几。
我无笔五色，为此了众美。
安得九转丹，暂起来阳史。
赋王立之家四梅
作者：饶节
朝代：宋

化工辔六龙，风雷共推轨。谈笑却冰雪，咄嗟办桃李。纷纷西园英，转眄即填委。独馀四种梅，冰玉自标致。岂争滕薛长，未与管晏比。微风挽寒条，草木竞披靡。蜡梅异天质，芳香辈兰芷。多叶美无度，胜韵洗贪鄙。红梅拂晓妆，深浅自有体。单白亦闲淡，冷艳照流水。初如王谢郎，雍容各簪履。出处岂皆同，一一竟可喜。此花固不凡，俗眼自多眯。栽培或一遇，得此辄遗彼。君家独兼有，班压万红紫。况当顿有前，朝暾媚窗几。我无笔五色，为此了众美。安得九转丹，暂起来阳史。
赠伯容
作者：饶节
朝代：宋

放牛归马老将军，直道从来不党羣。
妙唱挥毫飞衮衮，高谈奋麈堕纷纷。
文章千古陶元亮，笔札平生谷子云。
惟有丁宁一大事，颇遭魔罥每瓜分。
赠伯容
作者：饶节
朝代：宋

放牛归马老将军，直道从来不党群。妙唱挥毫飞衮衮，高谈奋麈堕纷纷。文章千古陶元亮，笔札平生谷子云。惟有丁宁一大事，颇遭魔罥每瓜分。
赠卿书记
作者：饶节
朝代：宋

我室如逆旅，尘坌被几席。自是懒扫除，初非护鼠迹。比室有道人，高洁如玉璧。时来相劳苦，倚席笑哑哑。道人居若何，纯素胜金碧。槃盂及几杖，奠置有疆埸。青丝贯湘竹，秩秩间儒释。短长各部伍，行列共绳尺。试看缶中兰，修叶净如拭。我亦捧心颦，触瓶污履舄。乃知效子败，古语不可易。时当过师语，输写尽胸臆。师言吐如屑，永语嗟啧啧。问师何所嗟，吾道苦荆棘。堂堂大道场，儿辈恣陵轹。苞苴幸引援，侧媚乞朝夕。争传外道语，盗履祖师阈。狂澜不可回，妖氛一何逼。柏直尚乳臭，唐俭安足惜。世无磊落人，口语谩籍籍。岂无直道师，众寡久不敌。常恐碧眼胡，西来苦无益。道人僧之杰，老骥犹伏枥。安得大宝坊，降魔扫妖癖。
赠卿书记
作者：饶节
朝代：宋

我室如逆旅，尘坌被几席。
自是懒扫除，初非护鼠迹。
比室有道人，高洁如玉璧。
时来相劳苦，倚席笑哑哑。
道人居若何，纯素胜金碧。
槃盂及几杖，奠置有疆埸。
青丝贯湘竹，秩秩间儒释。
短长各部伍，行列共绳尺。
试看缶中兰，修叶浄如拭。
我亦捧心颦，触缾污履舄。
乃知效子败，古语不可易。
时当过师语，输写尽胸臆。
师言吐如屑，永语嗟啧啧。
问师何所嗟，吾道苦荆棘。
堂堂大道场，儿辈恣陵轹。
苞苴幸引援，侧媚乞朝夕。
争传外道语，盗履祖师阈。
狂澜不可回，妖氛一何逼。
柏直尚乳臭，唐俭安足惜。
世无磊落人，口语谩籍籍。
岂无直道师，众寡久不敌。
常恐碧眼胡，西来苦无益。
道人僧之杰，老骥犹伏枥。
安得大宝坊，降魔扫妖癖。
赠吕无求县丞约游嵩少
作者：饶节
朝代：宋
体裁：七言律诗

白葛乌纱松径遥，溪声激激雨萧萧。乐山乐水自仁智，争利争名渠市朝。今日不须沽酒引，他年岂待作诗招。悬知三十六峰下，祗么相寻共寂寥。
赠善公华严法师
作者：饶节
朝代：宋

京国驰名四十年，华严说罢复谈禅。夜来一昔真忏悔，果然明月在秋天。
赠善公华严法师
作者：饶节
朝代：宋

京国驰名四十年，华严说罢復谈禅。
夜来一昔真忏悔，果然明月在秋天。
赠徐道人
作者：饶节
朝代：宋

茂林修竹阴阴地，昔日曾为烂漫游。
道人况有人伦鉴，为煮新芽更一瓯。
赠徐道人
作者：饶节
朝代：宋

茂林脩竹阴阴地，昔日曾为烂漫游。道人况有人伦鉴，为煮新芽更一瓯。
赠毛雍玉县丞谢到山中
作者：饶节
朝代：宋

何事凌寒带晓暾，高才不肯簿书昏。
别峰小寺已鸣磬，夹道短篱犹闭门。
雨后松枝浑黛绿，冻余泉窦尚春温。
聊将二物方君德，富贵功名不足论。
赠毛雍玉县丞谢到山中
作者：饶节
朝代：宋

何事凌寒带晓暾，高才不肯簿书昏。别峰小寺已鸣磬，夹道短篱犹闭门。雨后松枝浑黛绿，冻馀泉窦尚春温。聊将二物方君德，富贵功名不足论。
赠灵岩德云庵主
作者：饶节
朝代：宋

道人徧历五家宗，归隠林间事事慵。
棐几有时吟夜雨，杖藜随意倚寒松。
插天户牖险更险，拔地楼台重復重。
借问师庵在何处，巍巍坐断妙高峰。
赠灵岩德云庵主
作者：饶节
朝代：宋

道人遍历五家宗，归隐林间事事慵。棐几有时吟夜雨，杖藜随意倚寒松。插天户牖险更险，拔地楼台重复重。借问师庵在何处，巍巍坐断妙高峰。
赠熊正臣
作者：饶节
朝代：宋
体裁：七言绝句

浑金璞玉世甚鲜，衣冠有识共因之。年来访道倚松室，泥牛斗入醴泉池。
赠皇甫道人
作者：饶节
朝代：宋
体裁：七言绝句

三界从来不易安，那堪家火更烹煎。吾家幸有清凉地，枕上从头子细看。
赠相师
作者：饶节
朝代：宋

枯木岩中一病夫，问生何处着荣枯。
却须自把轩辕镜，还见从来面目无。
赠相师
作者：饶节
朝代：宋

枯木岩中一病夫，问生何处著荣枯。却须自把轩辕镜，还见从来面目无。
赠祝大夫令人
作者：饶节
朝代：宋
体裁：七言绝句

三十年来访道场，骊珠夺得是寻常。今日倚松重借问，摩尼从此转晶光。
赠道士张谦中
作者：饶节
朝代：宋

道人髭须似民部，平生篆隶心独苦。世间笔墨一点无，骎骎气象追千古。道人得师在何许，秦汉鼎彝周石鼓。若峄山碑若诅楚，二李而下初不数。异时心醉不窥园，依绳作直规作圆。一朝妙解古人意，脱落尺度诚其天。嗟君绝艺世无敌，勿示时流渠未识。我亦当年好古人，推席为君三叹息。
赠道士张谦中
作者：饶节
朝代：宋

道人髭鬚似民部，平生篆隶心独苦。
世间笔墨一点无，骎骎气象追千古。
道人得师在何许，秦汉鼎彝周石鼓。
若峄山碑若诅楚，二李而下初不数。
异时心醉不窥园，依绳作直规作圆。
一朝妙解古人意，脱落尺度诚其天。
嗟君绝艺世无敌，勿示时流渠未识。
我亦当年好古人，推席为君三叹息。
赠陈侯一首
作者：饶节
朝代：宋

古人已朽不可作，长安年少多岳岳。太官五斗仅代耕，舒缓养高简然诺。陈侯气稳天机精，心胸开霁脱检绳。只今冠佩奉朝请，折节重士身自轻。主人斗酒相逢迎，金尊玉槃红烛明。黄花开彻秋未了，残月挂檐霜气清。气吞百吏不足数，滑稽巧中一座倾。座客未用喜且愕，陈侯吏事复不恶。簿书狱讼谈笑了，盗贼骨惊吏胆落。至今鲁山驾车处，会使齐儿畏朱博。方今天子坐明堂，指麾夷狄如驱羊。安得吏师如侯者，上应列宿布四方，政治岂但几成康。
赠陈侯一首
作者：饶节
朝代：宋

古人已朽不可作，长安年少多岳岳。
太官五斗仅代耕，舒缓养高简然诺。
陈侯气稳天机精，心胸开霁脱检绳。
只今冠佩奉朝请，折节重士身自轻。
主人斗酒相逢迎，金尊玉槃红烛明。
黄花开彻秋未了，残月挂檐霜气清。
气吞百吏不足数，滑稽巧中一座倾。
座客未用喜且愕，陈侯吏事復不恶。
簿书狱讼谈笑了，盗贼骨惊吏胆落。
至今鲁山驾车处，会使齐儿畏朱博。
方今天子坐明堂，指麾夷狄如驱羊。
安得吏师如侯者，上应列宿布四方，政治岂但几成康。
赠陈成季
作者：饶节
朝代：宋
体裁：七言绝句

两公待我以国士，是时公亦同在门。今日江头看使节，令人泪湿汉江云。
赠隐居
作者：饶节
朝代：宋

竟体芳兰君可人，一轩风月澹无邻。丝麻十亩他年老，文史三冬上世贫。浑浑淄渑空自辨，眈眈狼虎谩相亲。了然道眼都无许，祇有莺花满意春。
赠隠居
作者：饶节
朝代：宋

竟体芳兰君可人，一轩风月澹无邻。
丝麻十亩他年老，文史三冬上世贫。
浑浑淄渑空自辨，眈眈狼虎谩相亲。
了然道眼都无许，祇有鶑花满意春。
赠霍明府伟
作者：饶节
朝代：宋
体裁：七言律诗

南海先生不讳穷，鬓髯如戟气如虹。异时磅礴风尘外，今日低回文课中。政事有谁咨蹇老，功名未合愧终童。何人为草阳城荐，台阁差差振古风。
赠颍昌府化士
作者：饶节
朝代：宋
体裁：七言绝句

异时得交天下士，触目琳琅珠玉间。年来林下龟藏六，一见道人聊解颜。
赵元达久不至池上作诗戏之
作者：饶节
朝代：宋
体裁：七言绝句

雨后新荷拥岸青，菰蒲相向立蜻蜓。此中佳处君知否，应对文君赋小星。
赵元达妇孕不育后数日其犹子生一女子二子皆有戚戚之色戏作此诗开之
作者：饶节
朝代：宋
体裁：古风

十年不见陈惊座，二子相逢心亦可。高帝子孙果隆准，杜陵先生岂欺我。甘陵夫子孕不育，世无元化操五毒。乳医袖手辄寤生，不药而喜神所福。君家阿济颐未髯，颇恨生子不生男。人间久乏古烈女，世上多叹吾儿凡。应当有子问贤否，弄璋弄瓦诗人口。木兰买马替爷征，班昭嗣兄成汉表。人生得此二子者，安用痴儿闹昏晓。况君各自富春秋，有女如玉方好逑。必欲商瞿有男子，殷勤更问东家丘。
趣舒以明主簿入山二首
作者：饶节
朝代：宋

官人许过一年馀，官行有律不可虚。此来偶有山中便，愿公叱驭莫徐徐。春色过人速如电，及此花时天意深。残春转觉春可惜，愿公作意来追寻。
趣舒以明主簿入山二首·其一
作者：饶节
朝代：宋

官人许过一年余，官行有律不可虚。
此来偶有山中便，愿公叱驭莫徐徐。
趣舒以明主簿入山二首·其一
作者：饶节
朝代：宋

官人许过一年馀，官行有律不可虚。此来偶有山中便，愿公叱驭莫徐徐。
趣舒以明主簿入山二首·其二
作者：饶节
朝代：宋
体裁：七言绝句

春色过人速如电，及此花时天意深。残春转觉春可惜，愿公作意来追寻。
过关山用同行韵
作者：饶节
朝代：宋
体裁：七言律诗

风来幡动作真观，耳倒声边亦妄闻。自笑敝貂苏季子，苦求知画宋元君。关山行李今三反，灯火工夫费几分。安得一廛留我老，抱琴矫首送浮云。
过淮
作者：饶节
朝代：宋
体裁：七言绝句

淮山漠漠水潭潭，落日孤云自不堪。今夜月明风更急，凭吹魂梦到江南。
送不愚兄香严行
作者：饶节
朝代：宋
体裁：古风

君不见香严之山天下望，何必楞伽称海上。龙湫直下一万尺，鹘崖突起三千丈。借问何人出其中，前有国师后闲公。中间有人骑乳虎，大雄敬树真卧龙。山中壮气今重振，堂上老人提旧印。晶明如住广寒深，渊泉自吸沧溟尽。兄今三十未为老，名利波涛拔身早。向来自裂子夏冠，翻然便刬天然草。如兄勇锐世莫比，谁与同生亦同死。只今文采尚未章，人道香严有真子。隋河浑浑日夜流，兄今倚柁到南州。南州水洁草如染，自在沩山水牯牛。
送以照上人
作者：饶节
朝代：宋

三年坐夏饱湖山，梦绕江南身未还。一见道人知妙质，暂闻乡语破衰颜。朱轮华毂何曾乏，白拂长藤自不闲。特立如师世无几，为君出户立潺湲。
送以照上人
作者：饶节
朝代：宋

三年坐夏饱湖山，梦遶江南身未还。
一见道人知妙质，蹔闻乡语破衰颜。
朱轮华毂何曾乏，白拂长藤自不闲。
特立如师世无几，为君出户立潺湲。
送傅仲默登第归麻姑
作者：饶节
朝代：宋

谢安中年不堪别，况我与子本末同。
临川古郡着名数，麻姑且在邦域中。
与君同方復同术，十年共度虀盐日。
一身烂漫天地中，万里风霜今白髮。
南山之封木拱矣，此身万事相终始。
何知迟暮犹羁旅，夜语对床辄三起。
君今先着祖生鞭，我穷未办买山钱。
君行启我方寸乱，抱琴长歌声彻天。
西风萧萧木脱叶，表裏家山落眉睫。
为语淮南大小山，虽在侯门不弹铗。
送傅仲默登第归麻姑
作者：饶节
朝代：宋

谢安中年不堪别，况我与子本末同。临川古郡著名数，麻姑且在邦域中。与君同方复同术，十年共度齑盐日。一身烂漫天地中，万里风霜今白发。南山之封木拱矣，此身万事相终始。何知迟暮犹羁旅，夜语对床辄三起。君今先著祖生鞭，我穷未办买山钱。君行启我方寸乱，抱琴长歌声彻天。西风萧萧木脱叶，表里家山落眉睫。为语淮南大小山，虽在侯门不弹铗。
送化士
作者：饶节
朝代：宋
体裁：七言绝句

白云深处白崖山，松下岩边自往还。折得一枝岩上草，赠渠分卫到人间。
送印大师参灵峰卿老
作者：饶节
朝代：宋
体裁：七言绝句

四海无家一道人，云山未肯便安身。冷泉亭畔腰包去，芝草峰边更问津。
送双泉祥毡头
作者：饶节
朝代：宋
体裁：七言绝句

自古丛林建立迟，说人无数作人稀。阿师卷角三冬暖，恰趁开炉作供时。
送古上人化漆金州
作者：饶节
朝代：宋
体裁：七言绝句

松外寒梅已破春，道人持钵是行人。停舟山畔功成后，早晚归来细问津。
送同舍葛茂达还浙东二首
作者：饶节
朝代：宋

岂无强醉阳司业，固有无钱郑广文。三请未能勤问道，一归今日愿从君。隋河东下一千里，僮仆未知行李劳。闻道杞苗今结子，凭君饱食赋离骚。
送同舍葛茂达还浙东二首·其一
作者：饶节
朝代：宋
体裁：七言绝句

岂无强醉阳司业，固有无钱郑广文。三请未能勤问道，一归今日愿从君。
送同舍葛茂达还浙东二首·其二
作者：饶节
朝代：宋
体裁：七言绝句

隋河东下一千里，僮仆未知行李劳。闻道杞苗今结子，凭君饱食赋离骚。
送善权归豫章
作者：饶节
朝代：宋
体裁：古风

北斗以南好风土，西山爽气吞吴楚。前辈风流固超绝，后生法像仍奇古。道人久学祖师禅，败裙破衲今几年。胸中秀气磨未尽，时出新诗皆可传。都城鼎鼎冠剑伟，井扫权门日中市。道人香火办寂莫，有脚不踏公侯地。古来贤俊能几何，只今零落亦已多。一见道人气象是，蒲团棐几生春和。我思伸眉向林莽，未暇优游取卿相。扁舟今日与君别，明朝梦落江湖上。
送宋秀才
作者：饶节
朝代：宋

东风欲归不可挽，门前芳草青青远。倚松卧病不能行，肩舆出门还复懒。先生家住岷峨下，当年神授神仙卦。死生祸福如眼前，从来卿相争称借。倚松卧病正无脚，袖出神方色閒暇。我知公意事仁义，不学世人事财利。无尽先生如古人，一见先生爱其真。几年门下真子弟，付之万事未尝计。或云公可为身谋，先生一笑公何醉。倚松老矣世共怜，公独何心德如天。从今藜杖傥能扶，山长水远公能从我无。
送宋秀才
作者：饶节
朝代：宋

东风欲归不可挽，门前芳草青青远。
倚松卧病不能行，肩舆出门还復懒。
先生家住岷峨下，当年神授神仙卦。
死生祸福如眼前，从来卿相争称借。
倚松卧病正无脚，袖出神方色閒暇。
我知公意事仁义，不学世人事财利。
无尽先生如古人，一见先生爱其真。
几年门下真子弟，付之万事未尝计。
或云公可为身谋，先生一笑公何醉。
倚松老矣世共怜，公独何心德如天。
从今藜杖傥能扶，山长水远公能从我无。
送宿州晁祖禹签判
作者：饶节
朝代：宋

一见晁公子，雍容前辈风。规模俗吏外，步作古人中。环佩千官合，梯航九驿通。空虚循吏传，谁为荐诸公。
送宿州晁祖禹签判
作者：饶节
朝代：宋

一见晁公子，雍容前辈风。
规橅俗吏外，步作古人中。
环佩千官合，梯航九驿通。
空虚循吏传，谁为荐诸公。
送广上人
作者：饶节
朝代：宋

师住匡庐南面山，飞来峰下略开单。时情淡薄知音少，吾道彫零行路难。何必善书须学卫，未应解义必师安。丈夫不用寻尘迹，自向虚空著羽翰。
送广上人
作者：饶节
朝代：宋

师住匡庐南面山，飞来峰下略开单。
时情淡薄知音少，吾道雕零行路难。
何必善书须学卫，未应解义必师安。
丈夫不用寻尘迹，自向虚空着羽翰。
送庄季裕宣教
作者：饶节
朝代：宋
体裁：古风

庄侯目如岩下电，堕泪碑傍始相见。松间经行倚松语，袖有普贤真行愿。春风昨夜忽言别，楚儿恰恰耕残雪。野人无以赠君行，山杏溪桃为君说。
送张师哲秀才出山
作者：饶节
朝代：宋
体裁：七言绝句

已向尘笼透此身，来寻击竹悟心人。眠云未暖出山去，溪月松风可负君。
送彭渊才如北都
作者：饶节
朝代：宋

我学如水马，尽日忙不进。结交有神奇，所得尽豪俊。十年困三舍，万事到两鬓。风流半零落，吾道或拘窘。彭侯南方来，超妙有远韵。落落涧壑姿，倒屣解吾愠。胸中几年读，正朔谨尧舜。盘盂百家伎，钩致得幽蕴。夜半一商略，气与山岳峻。方洋及卫霍，似是老行阵。峥嵘济时术，百未一见信。自言穷达机，默与寒暑运。功名盖偶然，未暇以身殉。伟哉君子勇，一语破幽愤。何时灯火底，怀抱为吾尽。
送彭渊才如北都
作者：饶节
朝代：宋

我学如水马，尽日忙不进。
结交有神奇，所得尽豪俊。
十年困三舍，万事到两鬓。
风流半零落，吾道或拘窘。
彭侯南方来，超妙有远韵。
落落涧壑姿，倒屣解吾愠。
胸中几年读，正朔谨尧舜。
盘盂百家伎，钩致得幽藴。
夜半一商略，气与山岳峻。
方洋及卫霍，似是老行阵。
峥嵘济时术，百未一见信。
自言穷达机，默与寒暑运。
功名盖偶然，未暇以身殉。
伟哉君子勇，一语破幽愤。
何时灯火底，怀抱为吾尽。
送慧林化士
作者：饶节
朝代：宋

王舍城中车马尘，霏霏似我涧底云。
此尘可贵不可贱，中着功名富贵人。
上人衣带云霞色，随例尘中归未得。
祇园为有老作家，闹市丛中自禅寂。
向来禅律相错居，空庭月作五日墟。
市声浩浩如滩濑，谁信禅房静有余。
道人要是白云侣，红尘不是安身处。
未能随我便那伽，早入千峰万峰去。
送慧林化士
作者：饶节
朝代：宋

王舍城中车马尘，霏霏似我涧底云。此尘可贵不可贱，中著功名富贵人。上人衣带云霞色，随例尘中归未得。祇园为有老作家，闹市丛中自禅寂。向来禅律相错居，空庭月作五日墟。市声浩浩如滩濑，谁信禅房静有馀。道人要是白云侣，红尘不是安身处。未能随我便那伽，早入千峰万峰去。
送故人
作者：饶节
朝代：宋

秋风夜作万马声，草木自有离别情。君行胡不卜春夏，况我抱病方竛竮。我生不祥忧患并，行李四方影随形。少年之气追琢尽，胸中独抱渭与泾。世人纷纷水火争，我欲从之惫不能。骑马时寻故人舍，掀髯抵掌意自倾。图书万卷相将迎，座无凡儿眼更明。惟酒无量与兴会，我醉未去君经营。不用赐金为解酲，一月何必一日醒。此中万事气自宁，勿语世人人不听。君今胡为忽戒行，使我此计堕杳冥。君行潇湘绝洞庭，沙头水落鼍夜鸣。想君抱恨寐辄惊，起吊湘累涕泪横。顾我胡为世网婴，前行霜露后榛荆。谁为传之凤凰翎，与君方驾寻此盟。
送故人
作者：饶节
朝代：宋

秋风夜作万马声，草木自有离别情。
君行胡不卜春夏，况我抱病方竛竮。
我生不祥忧患并，行李四方影随形。
少年之气追琢尽，胸中独抱渭与泾。
世人纷纷水火争，我欲从之惫不能。
骑马时寻故人舍，掀髯抵掌意自倾。
图书万卷相将迎，座无凡儿眼更明。
惟酒无量与兴会，我醉未去君经营。
不用赐金为解酲，一月何必一日醒。
此中万事气自宁，勿语世人人不听。
君今胡为忽戒行，使我此计堕杳冥。
君行潇湘绝洞庭，沙头水落鼍夜鸣。
想君抱恨寐辄惊，起弔湘纍涕泪横。
顾我胡为世网婴，前行霜露后榛荆。
谁为传之凤凰翎，与君方驾寻此盟。
送春
作者：饶节
朝代：宋

谁知春事妙无穷，费尽东君多少工。朝来再绕朱栏看，独有淮阳一朵红。
送春
作者：饶节
朝代：宋

谁知春事妙无穷，费尽东君多少工。
朝来再遶朱栏看，独有淮阳一朵红。
送曾伯容还汉上
作者：饶节
朝代：宋
体裁：七言律诗

轧轧篮舆来者谁，朝廷遗此一男儿。襟怀朗朗百间屋，局量汪汪万顷陂。异日小生端欲吏，迩来至德益堪师。赠行一句西来意，雨后春江渌渺瀰。
送本觉上座
作者：饶节
朝代：宋

宝山亲到宜着力，只为人情空手回。
路上逢人如借问，莫言曾见德山来。
送本觉上座
作者：饶节
朝代：宋

宝山亲到宜著力，只为人情空手回。路上逢人如借问，莫言曾见德山来。
送梅郎一首
作者：饶节
朝代：宋

梅郎可爱如蜀柳，风流似是子真后。抱器来宾太学穷，五年自袖采兰手。来时落雁摇虚弓，汗血长鸣西北风。自誓坏韩复蠹魏，可怜一无咫尺功。我亦数奇困竿累，玉山冰川失眼底。永嘉堂上闻阿连，堕食正冠为君起。君今制衣作行具，何以赠之白鹭羽。殷勤持□重似人，漠漠深藏饱鱼蠹。船头逢逢奏晓鼓，卷帘卧看春江雨。到家春温雁且北，寄声布帆无恙不。
送梅郎一首
作者：饶节
朝代：宋

梅郎可爱如蜀柳，风流似是子真后。
抱器来宾太学穷，五年自袖采兰手。
来时落雁摇虚弓，汗血长鸣西北风。
自誓坏韩復蠹魏，可怜一无咫尺功。
我亦数奇困竿累，玉山冰川失眼底。
永嘉堂上闻阿连，堕食正冠为君起。
君今制衣作行具，何以赠之白鹭羽。
殷勤持□重似人，漠漠深藏饱鱼蠹。
船头逢逢奏晓鼓，卷帘卧看春江雨。
到家春温雁且北，寄声布帆无恙不。
送江南景喜上人
作者：饶节
朝代：宋
体裁：古风

我有平生雪色尘，廉者不求贪不与。明朝聊以赠君行，一炷沉烟夜深语。丁宁佛法苦无多，文房四物来作魔。丈夫所作若未办，奈此峥嵘岁月何。
送池州诸化士四首
作者：饶节
朝代：宋

禅家妙用似孙吴，奇正相生非一途。若见施银甘行者，须教红焰起冰壶。独行如犀未足嘉，廛中随处自那伽。多应平等随缘度，岂必王侯将相家。非朝非市亦非山，万顷江头旧祖关。七百道人同一钵，付君分卫到人间。如闻大匠构明堂，自有儿孙作栋梁。今日著衣持钵去，东风残雪野梅香。
送池州诸化士四首·其一
作者：饶节
朝代：宋
体裁：七言绝句

禅家妙用似孙吴，奇正相生非一途。若见施银甘行者，须教红焰起冰壶。
送池州诸化士四首·其三
作者：饶节
朝代：宋
体裁：七言绝句

非朝非市亦非山，万顷江头旧祖关。七百道人同一钵，付君分卫到人间。
送池州诸化士四首·其二
作者：饶节
朝代：宋
体裁：七言绝句

独行如犀未足嘉，廛中随处自那伽。多应平等随缘度，岂必王侯将相家。
送池州诸化士四首·其四
作者：饶节
朝代：宋

如闻大匠构明堂，自有儿孙作栋梁。
今日着衣持钵去，东风残雪野梅香。
送池州诸化士四首·其四
作者：饶节
朝代：宋

如闻大匠构明堂，自有儿孙作栋梁。今日著衣持钵去，东风残雪野梅香。
送浃上座如余杭刻慈觉老人语录五首·其二
作者：饶节
朝代：宋

四十九年无一字，少林面壁太忉忉。
世人未会箇中意，试把遗编读一遭。
送浃上座如余杭刻慈觉老人语录五首·其五
作者：饶节
朝代：宋

受持法藏不辞烦，如水传缾有阿难。
已得当年末后句，旃檀林裏自旃檀。
送浃上座如馀杭刻慈觉老人语录五首
作者：饶节
朝代：宋

扬子江头水拍天，导师曾此应机缘。浑金璞玉公收拾，付与知音万古传。四十九年无一字，少林面壁太忉忉。世人未会个中意，试把遗编读一遭。啾啾蚊蚋盎中鸣，拟议庄周旧典刑。好与刻成无字印，须弥顶上震雷霆。时人浩浩说无言，政使无言恰是边。若道阿师能答话，五刑何止更三千。受持法藏不辞烦，如水传瓶有阿难。已得当年末后句，旃檀林里自旃檀。
送浃上座如馀杭刻慈觉老人语录五首·其一
作者：饶节
朝代：宋
体裁：七言绝句

扬子江头水拍天，导师曾此应机缘。浑金璞玉公收拾，付与知音万古传。
送浃上座如馀杭刻慈觉老人语录五首·其三
作者：饶节
朝代：宋
体裁：七言绝句

啾啾蚊蚋盎中鸣，拟议庄周旧典刑。好与刻成无字印，须弥顶上震雷霆。
送浃上座如馀杭刻慈觉老人语录五首·其二
作者：饶节
朝代：宋

四十九年无一字，少林面壁太忉忉。世人未会个中意，试把遗编读一遭。
送浃上座如馀杭刻慈觉老人语录五首·其五
作者：饶节
朝代：宋

受持法藏不辞烦，如水传瓶有阿难。已得当年末后句，旃檀林里自旃檀。
送浃上座如馀杭刻慈觉老人语录五首·其四
作者：饶节
朝代：宋
体裁：七言绝句

时人浩浩说无言，政使无言恰是边。若道阿师能答话，五刑何止更三千。
送王长元同弟次元赴官
作者：饶节
朝代：宋
体裁：五言律诗

梁苑春未竞，隋河冻尚肥。鬓毛开老境，甲子运天机。华鄂君方仕，樵苏我未归。凭将汝南麈，慎对可人挥。
送玘上人
作者：饶节
朝代：宋
体裁：七言绝句

文章小技竟何须，富贵浮云付与渠。衲子平生一拄杖，从来不用护身符。
送璞和尚出应双泉之命
作者：饶节
朝代：宋
体裁：七言绝句

汉东诸国随为大，兄出何妨应有缘。想见梁家庵畔景，白云流水旧风烟。
送赵廉访
作者：饶节
朝代：宋

飞来之峰可图写，画工摇笔不敢下。玲珑八面尚能摩，万古冷泉那可画。赵公胸中有泾渭，爱山自得山水意。向来与客到峰前，亭上酌泉赏泉味。我客峰边一蔀室，关门无事辄终日。公来剥啄自敲门，暂解跏趺为公出。池上烟光初过雨，岩花胶轕开无数。曳杖惟愁猿狖惊，笑谈复恐蛟龙怒。闻道公归朝玉京，王事不敢宽作程。想公拜舞升天廷，雍容奏议详而明。知公不独称安宁，疏民利害通民情。吾君忧民精且诚，愿公中和辅太平。
送赵廉访
作者：饶节
朝代：宋

飞来之峰可图写，画工摇笔不敢下。
玲珑八面尚能摩，万古冷泉那可画。
赵公胸中有泾渭，爱山自得山水意。
向来与客到峰前，亭上酌泉赏泉味。
我客峰边一蔀室，关门无事辄终日。
公来剥啄自敲门，蹔解跏趺为公出。
池上烟光初过雨，岩花胶轕开无数。
曳杖惟愁猿狖惊，笑谈復恐蛟龙怒。
闻道公归朝玉京，王事不敢宽作程。
想公拜舞升天廷，雍容奏议详而明。
知公不独称安宁，疏民利害通民情。
吾君忧民精且诚，愿公中和辅太平。
送通上人为长芦行乞
作者：饶节
朝代：宋

白苹风作蓼花秋，万顷寒涛卷底流。
八百道人禅定起，送君持钵上行舟。
送通上人为长芦行乞
作者：饶节
朝代：宋

白蘋风作蓼花秋，万顷寒涛卷底流。八百道人禅定起，送君持钵上行舟。
适承再示佳句亦强勉再成一首
作者：饶节
朝代：宋
体裁：七言律诗

摆落红尘罢作缘，从渠早晚离西天。何妨展轴卧翘足，未暇随人笑胁肩。但许南泉到痴钝，莫依投子觅新鲜。佛魔一扫双无用，陋矣庄生大小年。
遇里人道及乡闾事作诗寄谢无逸
作者：饶节
朝代：宋

敝貂去国漫西东，闻说乡闾梦寐中。
贾竖裹头仍纳妇，骊驹将子又追风。
云山何处非投老，文史他年不疗穷。
富贵可求吾亦懒，眼看余子化王公。
遇里人道及乡闾事作诗寄谢无逸
作者：饶节
朝代：宋

敝貂去国漫西东，闻说乡闾梦寐中。贾竖裹头仍纳妇，骊驹将子又追风。云山何处非投老，文史他年不疗穷。富贵可求吾亦懒，眼看馀子化王公。
邻居遗汤沐浴
作者：饶节
朝代：宋
体裁：古风

都城甘水啬于酒，担头取饱得满缶。每忆江湖万松底，夜半酒醒挽石斗。如今长卿不满喉，岂有温泉濯汗流。岑岑背若负芒刺，每向一饭怀千忧。君家有井金作栏，辘轳可取不可殚。大奴分遗足一斛，洗我尘垢生羽翰。人生生理易与耳，辍洗为君起长叹。
邻鸡
作者：饶节
朝代：宋

邻鸡振羽非恶声，北斗倒挂玉绳横。
朋来劳苦饥寒解，客去悠扬羽翼成。
邻鸡
作者：饶节
朝代：宋

邻鸡振羽非恶声，北斗倒挂玉绳横。朋来劳苦饥寒解，客去悠飏羽翼成。
钝庵诗为印长老作
作者：饶节
朝代：宋

姑苏昔是吴王国，表裏湖山本充塞。
吴王亡后台观空，只有湖山亡不得。
斋钱吴越又富足，前身端受灵山嘱。
平生佛事满东南，上下君民总纯熟。
阿师累世同此会，外家更是东南最。
晚年彷佛传双林，乡里推高无与对。
阿师四海老行脚，偶向南阳露头角。
他年欲识痴钝人，髮长衲敝人谁觉。
钝庵诗为印长老作
作者：饶节
朝代：宋

姑苏昔是吴王国，表里湖山本充塞。吴王亡后台观空，只有湖山亡不得。斋钱吴越又富足，前身端受灵山嘱。平生佛事满东南，上下君民总纯熟。阿师累世同此会，外家更是东南最。晚年彷佛传双林，乡里推高无与对。阿师四海老行脚，偶向南阳露头角。他年欲识痴钝人，发长衲敝人谁觉。
钱塘清照律师芝草出其父墓上为作此诗
作者：饶节
朝代：宋

槃槃千丈松，磅礴犯云汉。要为根所持，龙蛇走断岸。英英西洛花，妙为天下冠。根移枝可易，人为过其半。君看此灵芝，不与彼共贯。超然自挺立，初不赖根干。傥可种而植，朱门当烂漫。胡为不可致，图画空传玩。芝生在何许，可卜不待彖。忠臣孝子家，义夫烈士馆。吉事定有祥，岂是供好玩。道人律之师，父蛊虽不干。平生沙门行，报德已无算。向来郭氏阡，盛事传里闬。青青十亩阴，手植几脱腕。召和不吹律，脩德自幽赞。至今超山下，百本益璀璨。亭亭卷云涛，濯濯立鹅鹳。乃知天人间，决定可覆按。野人为作诗，诵实不敢赞。
钱塘清照律师芝草出其父墓上为作此诗
作者：饶节
朝代：宋

槃槃千丈松，磅礴犯云汉。
要为根所持，龙蛇走断岸。
英英西洛花，妙为天下冠。
根移枝可易，人为过其半。
君看此灵芝，不与彼共贯。
超然自挺立，初不頼根榦。
傥可种而植，朱门当烂漫。
胡为不可致，图画空传翫。
芝生在何许，可卜不待彖。
忠臣孝子家，义夫烈士馆。
吉事定有祥，岂是供好玩。
道人律之师，父蛊虽不干。
平生沙门行，报德已无算。
向来郭氏阡，盛事传里闬。
青青十亩阴，手植几脱腕。
召和不吹律，修德自幽赞。
至今超山下，百本益璀璨。
亭亭卷云涛，濯濯立鹅鹳。
乃知天人间，决定可覆按。
野人为作诗，诵实不敢赞。
长老欲敲去竹枝透风作凉以颂止之
作者：饶节
朝代：宋
体裁：七言绝句

寒梢展尽玉玲珑，细叶斜枝翠几重。何必敲开损高节，此君元自有清风。
闰老求席因以戏之
作者：饶节
朝代：宋
体裁：七言绝句

百丈曾于堂上卷，赵州只向日中铺。赠师七尺高低具，尚打当年鼓笛无。
闻故人来
作者：饶节
朝代：宋
体裁：七言绝句

鸣鸠逐妇喧不休，浮云作雨方西流。倚松卧病无佳处，闻道故人疾乃瘳。
闻杜鹃
作者：饶节
朝代：宋
体裁：七言绝句

落月过山风露清，鸡声未作天欲明。杜鹃不管人残梦，南枝飞过北枝鸣。
闻说
作者：饶节
朝代：宋
体裁：七言绝句

闻说南方仍岁旱，十家生事九家空。君王分寄二千石，避寝何人舍盖公。
阅旧诗轴见夏均父和晁之道诗次其韵寄伯容仲成均父诸友
作者：饶节
朝代：宋
体裁：古风

往者少年日，所慕韩伯休。涉世更百难，得交多胜流。当时回俗驾，喘汗困万牛。晚看故曹耦，半逝半乃侯。侯者朱其轮，逝者卧荒丘。荒丘不足悲，朱轮或可羞。翻然乃自悟，庶几桑榆收。朋侪竞挽止，一往只掉头。我岂筑室愚，喋喋于道谋。向来汉上行，悬知计未优。重念佛祖心，独往恐不酬。细看丛林敝，百孔如破裘。出有造请恶，入怀薪米忧。虽云学道辈，坦途多不由。我欲独挽之，难哉推陆舟。归来拥白云，草茅有前修。誓不出山去，三更林莽秋。寄声二三友，兴来过我不。
阆人蒲君锡提举参老师悟道唱和四首
作者：饶节
朝代：宋

一喏推翻十二峰，三乘四库当时通。自闻百丈下堂句，已破提婆外道宗。画角晓吹深径雪，寒梅晴放小塘风。孤峰顶上他年事，又是筹盈石室中。魔法年来逞独雄，不令人说悟圆通。傥无上士已亲證，争识吾家是正宗。饱腹岂因餐画饼，开花须是得春风。从今同道方相委，九尾乌龟啸月中。东西南北本来同，自有时人碍不通。了后何妨三藏教，悟来那有五家宗。学飞雕鹗雄吞野，出腹麒麟要弄风。到底输他真鼻孔，痴人空坐黑山中。老胡入草太无穷，直指仙人那一通。今日大颠回吏部，他年李勃嗣归宗。华夷元共一轮月，今古曾无两样风。从此牧牛真石巩，肯令信脚犯苗中。
阆人蒲君锡提举参老师悟道唱和四首·其一
作者：饶节
朝代：宋
体裁：七言律诗

一喏推翻十二峰，三乘四库当时通。自闻百丈下堂句，已破提婆外道宗。画角晓吹深径雪，寒梅晴放小塘风。孤峰顶上他年事，又是筹盈石室中。
阆人蒲君锡提举参老师悟道唱和四首·其三
作者：饶节
朝代：宋

东西南北本来同，自有时人碍不通。了后何妨三藏教，悟来那有五家宗。学飞雕鹗雄吞野，出腹麒麟要弄风。到底输他真鼻孔，痴人空坐黑山中。
阆人蒲君锡提举参老师悟道唱和四首·其三
作者：饶节
朝代：宋

东西南北本来同，自有时人碍不通。
了后何妨三藏教，悟来那有五家宗。
学飞鵰鹗雄吞野，出腹麒麟要弄风。
到底输他真鼻孔，痴人空坐黑山中。
阆人蒲君锡提举参老师悟道唱和四首·其二
作者：饶节
朝代：宋

魔法年来逞独雄，不令人说悟圆通。傥无上士已亲證，争识吾家是正宗。饱腹岂因餐画饼，开花须是得春风。从今同道方相委，九尾乌龟啸月中。
阆人蒲君锡提举参老师悟道唱和四首·其二
作者：饶节
朝代：宋

魔法年来逞独雄，不令人说悟圆通。
傥无上士已亲证，争识吾家是正宗。
饱腹岂因餐画餠，开花须是得春风。
从今同道方相委，九尾乌龟啸月中。
阆人蒲君锡提举参老师悟道唱和四首·其四
作者：饶节
朝代：宋
体裁：七言律诗

老胡入草太无穷，直指仙人那一通。今日大颠回吏部，他年李勃嗣归宗。华夷元共一轮月，今古曾无两样风。从此牧牛真石巩，肯令信脚犯苗中。
阿智歌
作者：饶节
朝代：宋
体裁：古风

吕卿诸子森如猬，不作世间儿女气。封胡羯末自行列，麟凤龟龙各异致。小儿阿智甫七龄，衮衮似欲无诸兄。疏眉秀目澹玉雪，覆肝立壁开天庭。自从诸兄授孝经，淋漓笔墨有典刑。客来推席俨在庭，举头揖客客为惊。吾知吕卿大源委，黄河昆崙千万里。政令凡儿出其中，不扶而直麻生蓬。况如此雏落落自奇伟，出门汗血当追风。
陈道人世缘不顺隠于术餬其口于四方云将復如京师乞怜于轻财重义之士冀或有怜之者因其求颂为作短句
作者：饶节
朝代：宋
体裁：七言绝句

雨后蜂忙燕啄泥，野蔷薇过柳华飞。道人抱艺行天下，好语春鹃似见几。
雨中同无求游龙山胜相观丈六金铜像历诸小刹无求作诗纪事次其韵三首
作者：饶节
朝代：宋

细雨无烟昼不开，杖藜同访古如来。声求色见无非道，举似时人一任猜。芒鞋印雨涉泥行，谁是官人谁是僧。我已无心慕支遁，君今宁复愧孙登。剥啄敲门惊隙尘，开门随处得清新。独怜桂子花开处，不见题诗病道人。
雨中同无求游龙山胜相观丈六金铜像历诸小刹无求作诗纪事次其韵三首·其二
作者：饶节
朝代：宋

芒鞋印雨涉泥行，谁是官人谁是僧。我已无心慕支遁，君今宁复愧孙登。
雨中同无求游龙山胜相观丈六金铜像历诸小刹无求作诗纪事次其韵三首上竺知客肇师示苏仲豫参寥唱和韫秀堂二绝句求和因追次其韵二首·其一
作者：饶节
朝代：宋
体裁：七言绝句

光明奇秀岂能藏，草自纤柔桧自长。不待博山荐沉水，道人亲佩法身香。
雨中同无求游龙山胜相观丈六金铜像历诸小剎无求作诗纪事次其韵三首·其一
作者：饶节
朝代：宋
体裁：七言绝句

细雨无烟昼不开，杖藜同访古如来。声求色见无非道，举似时人一任猜。
雨中同无求游龙山胜相观丈六金铜像历诸小剎无求作诗纪事次其韵三首·其三
作者：饶节
朝代：宋
体裁：七言绝句

剥啄敲门惊隙尘，开门随处得清新。独怜桂子花开处，不见题诗病道人。
雨中同无求游龙山胜相观丈六金铜像历诸小剎无求作诗纪事次其韵三首·其二
作者：饶节
朝代：宋

芒鞋印雨涉泥行，谁是官人谁是僧。
我已无心慕支遁，君今宁復愧孙登。
雨小霁登南寺阁
作者：饶节
朝代：宋

登楼望四垂，缩缩雨小休。
老木藤蔓活，古殿金碧流。
浮云捲岂尽，落日不可留。
无人相与语，鸜鹆谩啾啾。
雨小霁登南寺阁
作者：饶节
朝代：宋

登楼望四垂，缩缩雨小休。老木藤蔓活，古殿金碧流。浮云捲岂尽，落日不可留。无人相与语，鸲鹆谩啾啾。
霸王城
作者：饶节
朝代：宋
体裁：七言绝句

百年父老不知兵，楚汉相持尚有营。日暮牛羊归虎落，野鸡飞过霸王城。
青原台诗
作者：饶节
朝代：宋

五马胸中足丘壑，驻车决遣有余乐。
似言新广青原台，不减滕王旧江阁。
滕王阁下当年路，静中怀抱时来去。
闻说青原比像间，表裏江山便知处。
使车时此携佳宾，与人同乐不同羣。
倚栏自得新诗句，矫首长怀古道人。
青原亲见曹溪祖，渠有儿孙住山斧。
问公何处见青原，杳杳飞鸿掠云去。
青原台诗
作者：饶节
朝代：宋

五马胸中足丘壑，驻车决遣有馀乐。似言新广青原台，不减滕王旧江阁。滕王阁下当年路，静中怀抱时来去。闻说青原比像间，表里江山便知处。使车时此携佳宾，与人同乐不同群。倚栏自得新诗句，矫首长怀古道人。青原亲见曹溪祖，渠有儿孙住山斧。问公何处见青原，杳杳飞鸿掠云去。
韩升之主簿惠示襄阳杂咏诗淳深高古吟讽不置辄用最后书怀赠彦履韵以释其意
作者：饶节
朝代：宋

刮磨习气如洗爵，惟余好古情未薄。
向来诗轴入松门，便对屠门先大嚼。
吾侪事业如石田，笔墨魔人妨夜眠。
如公万卷瘖不吐，使者旁午谁见怜。
方今神武拓疆土，超擢贤才固其所。
莫叹簿书官禄微，黄钟大吕生一黍。
韩升之主簿惠示襄阳杂咏诗淳深高古吟讽不置辄用最后书怀赠彦履韵以释其意
作者：饶节
朝代：宋

刮磨习气如洗爵，惟馀好古情未薄。向来诗轴入松门，便对屠门先大嚼。吾侪事业如石田，笔墨魔人妨夜眠。如公万卷瘖不吐，使者旁午谁见怜。方今神武拓疆土，超擢贤才固其所。莫叹簿书官禄微，黄钟大吕生一黍。
韩承务过余求颂
作者：饶节
朝代：宋

官人骑马松门外，下马敲门眉目清。休问西来他日意，绕篱无数竹鸡鸣。
韩承务过余求颂
作者：饶节
朝代：宋

官人骑马松门外，下马敲门眉目清。
休问西来他日意，遶篱无数竹鸡鸣。
题宗子赵明叔盘车图后
作者：饶节
朝代：宋
体裁：七言绝句

跌宕平生万里程，盘车一展老心惊。溪昏树暗牛争力，似听当年风雨声。
题沧浪亭
作者：饶节
朝代：宋
体裁：七言律诗

君构虚亭古岸头，我来登览判千忧。丈人钓艇波澜阔，孺子歌声草树秋。山似画屏随屈曲，人如杨柳擅风流。他年若有江湖具，乘兴因君棹小舟。
题骨观画
作者：饶节
朝代：宋
体裁：七言绝句

白骨纤纤巧画眉，髑髅楚楚被罗衣。手持纨扇空相对，笑杀傍观自不知。
麻城道中
作者：饶节
朝代：宋
体裁：七言绝句

拱道新松无数青，晚风十里撼江声。栋梁不是寻常度，宜有长材待老成。
黄蝶
作者：饶节
朝代：宋

黄栗留鸣日正长，酴醾开尽一川香。
南园表裏皆浓绿，黄蝶无稽辊地狂。
黄蝶
作者：饶节
朝代：宋

黄栗留鸣日正长，酴醾开尽一川香。南园表里皆浓绿，黄蝶无稽辊地狂。
龟山戏赠谐文章
作者：饶节
朝代：宋

水母潭边窣堵波，下头有个老禅和。蒲鞋旧日曾供母，宝寿平生不渡河。衣钵三千旧风景，形模十二古头陀。是凡是圣人休问，门外寒松卷薜萝。
龟山戏赠谐文章
作者：饶节
朝代：宋

水母潭边窣堵波，下头有箇老禅和。
蒲鞋旧日曾供母，宝寿平生不渡河。
衣钵三千旧风景，形模十二古头陀。
是凡是圣人休问，门外寒松卷薜萝。
句
作者：饶道深
朝代：宋

落霞断岸斜阳裏，万里江天画不成。
句
作者：饶道深
朝代：宋

落霞断岸斜阳里，万里江天画不成。
水心亭
作者：饶道深
朝代：宋

两岸尘埃终不到，四檐风月冷无声。
路从碧树阴中断，人向红莲影裏行。
水心亭
作者：饶道深
朝代：宋

两岸尘埃终不到，四檐风月冷无声。路从碧树阴中断，人向红莲影里行。
春水番湖
作者：饶鲁
朝代：宋

春湖浩浩无津涯，银河之水天上来。波澜万顷清复浊，日光云影相昭回。雄吞宇宙何寥廓，欲度冥鸿势还却。南通海气北长江，月出东兮日西落。当时神禹别九州，彭蠡之泽居上流。千年人物馀润泽，况乃雄秀光潜虬。洪涛如山驾楼橹，春风夜夜喧鼙鼓。谁是江湖归去人，扁舟范蠡随渔父。
春水番湖
作者：饶鲁
朝代：宋

春湖浩浩无津涯，银河之水天上来。
波澜万顷清復浊，日光云影相昭回。
雄吞宇宙何寥廓，欲度冥鸿势还却。
南通海气北长江，月出东兮日西落。
当时神禹别九州，彭蠡之泽居上流。
千年人物余润泽，况乃雄秀光潜虬。
洪涛如山驾楼樐，春风夜夜喧鼙鼓。
谁是江湖归去人，扁舟范蠡随渔父。
琵琶洲
作者：饶鲁
朝代：宋
体裁：七言绝句

浔阳江上谱无传，化作沙汀越水边。一段遗音人不识，夜深幽咽下滩泉。
石潭急峡
作者：饶鲁
朝代：宋
体裁：古风

两山夹石湍风急，势吼春雷鬼神泣。行人登舟不敢渡，疑有毒龙深处蛰。崄巇彷佛若霅川，又如三峡倾潺湲。水窍恐是神禹凿，石骨未遇秦皇鞭。飞流溅沫弄寒玉，赴壑奔滩势何速。直须流入镜湖心，如遇平夷舟免覆。垂杨覆阴沙岸高，将军唤渡多英豪。中流击楫思祖逖，当清宇宙无辞劳。
稠山茅屋
作者：饶鲁
朝代：宋

乱山堆翠如削玉，中有幽人结茅屋。
柴扉寂寂掩苍苔，书院萧萧倚修竹。
閒云满堑白日长，吚唔朝暮声琅琅。
芸窗纸破漏月影，石砚水满涵天光。
风尘频动遍丘壑，此处怡然有真乐。
门静应无俗客过，茅深不怕秋风恶。
高人有才济当路，会见征贤日三顾。
愧我飘蓬石洞人，茅屋青山在何处。
稠山茅屋
作者：饶鲁
朝代：宋

乱山堆翠如削玉，中有幽人结茅屋。柴扉寂寂掩苍苔，书院萧萧倚修竹。閒云满堑白日长，咿唔朝暮声琅琅。芸窗纸破漏月影，石砚水满涵天光。风尘频动遍丘壑，此处怡然有真乐。门静应无俗客过，茅深不怕秋风恶。高人有才济当路，会见徵贤日三顾。愧我飘蓬石洞人，茅屋青山在何处。
远浦棹歌
作者：饶鲁
朝代：宋

片帆雨霁飞烟江，渔翁停棹歌沧浪。
一声欵乃山水绿，浪中惊起双鸳鸯。
双鸳鸯情一何美，同宿同飞在秋水。
不似人生苦别离，女嫁征夫男战死。
五湖烟景方纷争，闻歌顿欲思昇平。
邻舟短笛应风响，落日淡淡波冥冥。
美人春词夸艷丽，皓齿朱唇楚腰细。
江楼富贵今如何，不似沧浪真趣味。
远浦棹歌
作者：饶鲁
朝代：宋

片帆雨霁飞烟江，渔翁停棹歌沧浪。一声欸乃山水绿，浪中惊起双鸳鸯。双鸳鸯情一何美，同宿同飞在秋水。不似人生苦别离，女嫁征夫男战死。五湖烟景方纷争，闻歌顿欲思升平。邻舟短笛应风响，落日淡淡波冥冥。美人春词誇艳丽，皓齿朱唇楚腰细。江楼富贵今如何，不似沧浪真趣味。
重湖夜月
作者：饶鲁
朝代：宋

昔闻放翁歌镜湖，船尾有酒船头书。又闻鉴湖赐贺老，剡川一曲春风好。番阳之东有重湖，风光与此真不殊。澄波湛湛秋瑩洁，碧月一片沈冰壶。彩舟荡漾摇画桨，上下天光映虚幌。踏歌搥鼓乐者谁，武陵樵客来湖上。赋诗横槊何英雄，气概或誇前两翁。我思此景劳梦寐，东望咄咄徒书空。
重湖夜月
作者：饶鲁
朝代：宋
体裁：古风

昔闻放翁歌镜湖，船尾有酒船头书。又闻鉴湖赐贺老，剡川一曲春风好。番阳之东有重湖，风光与此真不殊。澄波湛湛秋莹洁，碧月一片沈冰壶。彩舟荡漾摇画桨，上下天光映虚幌。踏歌搥鼓乐者谁，武陵樵客来湖上。赋诗横槊何英雄，气概或誇前两翁。我思此景劳梦寐，东望咄咄徒书空。
重湖夜月
作者：饶鲁
朝代：宋

昔闻放翁歌镜湖，船尾有酒船头书。
又闻鑑湖赐贺老，剡川一曲春风好。
番阳之东有重湖，风光与此真不殊。
澄波湛湛秋莹洁，碧月一片沈冰壶。
彩舟荡漾摇画桨，上下天光映虚幌。
踏歌搥鼓乐者谁，武陵樵客来湖上。
赋诗横槊何英雄，气概或夸前两翁。
我思此景劳梦寐，东望咄咄徒书空。
游洞霄
作者：馀杭令
朝代：宋
体裁：七言律诗

野服萧萧款翠微，虚亭高敞射晴晖。仙归洞府云烟静，春入名山笋蕨肥。缓饮壶觞聊自适，暂指朱墨便忘归。何时罢脱利名去，始悟人间万事非。
冬日觀河清
作者：馬世德
朝代：宋

邑宰崇明祀，侵晨苦見邀。
未能乘快騎，且復御輕軺。
瑞應黄流碧，晴清戾氣消。
今朝風日暖，臨水且逍遥。
三山
作者：馬之純
朝代：宋

九華境上曾親歷，五老峰前亦屢過。
不似三山殊媚好，何須千仞極嵯峩。
翠圍宛似屏間畫，綠折全如水上波。
況與滄江苦相近，見來心眼定如何。
不受暑亭
作者：馬之純
朝代：宋

驅車曾向暑中來，望見塵襟已豁開。
裊裊羊腸知幾折，亭亭鳳翅與俱回。
渭川沮洳何如此，佛國清凉亦快哉。
久坐不禁清霧濕，却須酒力喚春回。
二十四航
作者：馬之純
朝代：宋

秦淮二十四浮航，何似高高虹作梁。
恐有兵戎來暮夜，可除扳索當城隍。
淮深尚欲橫鞭渡，河廣猶將一葦杭。
好是維持令有道，却將夷狄守封疆。
佛窟寺
作者：馬之純
朝代：宋

牛頭山上有深隈，佛窟何人向此開。
過去辟支還示見，分明彌勒又生來。
刀如敝盡鋒何在，形若銷亡氣莫回。
死復受形胎可入，有無真妄使人猜。
促粧鍾
作者：馬之純
朝代：宋

禁鼓城頭報五更，景陽樓上打鍾聲。
祇疑髣髴天將曉，不省徘徊月尚明。
閃閃青燈星戶綴，鬆鬆綠鬢霧窗橫。
蜂黄蝶粉都描得，那有鴉兒畫不成。
儀賢堂
作者：馬之純
朝代：宋

鶴髮龐眉四老人，鶉衣躡履一何貧。
堂中論事君心喜，寺裏譚經衆說新。
蜀杰仉{黹耑}皆古字，甪黄園綺定前身。
胡爲朝士無人識，惟有昭明極見親。
八功德水
作者：馬之純
朝代：宋

鍾山有嶺號屏風，碧石青林一徑通。
聽得山腰鳴陸續，看來海眼浄浺瀜。
初嘗但得煩心解，再飲能令百慮空。
軟美輕清無限好，經中所說正相同。
冥漠君墓
作者：馬之純
朝代：宋

經營東府役紛紛，掘土城壕得古墳。
便見雙棺垂欲朽，不知何世了無聞。
遂令移殯北墉上，仍與號爲冥漠君。
萬事到頭成幻滅，祭時猶讀惠連文。
勞勞亭
作者：馬之純
朝代：宋

誰把勞勞目此亭，從來於此送人行。
三盃別酒傾桑落，一曲離歌唱渭城。
此到伊邊還幾日，不知何日是歸程。
分携更復憑高望，滿目青山萬疊橫。
半陽湖
作者：馬之純
朝代：宋

一半寒泉一半湯，同爲此水異炎凉。
湯泉是處雖多有，鍾阜斯池特廣長。
誰說吹噓如口鼻，或云底下有硫黄。
好尋舊迹重開鑿，地寶無容久瘞藏。
卞壼墓
作者：馬之純
朝代：宋

當時風俗尚清談，笑道公心瓦石含。
臨難此曹皆處女，惟公一箇是奇男。
一門忠孝真難得，六代衣冠孰與參。
墓草沒頭人不見，令人惆悵極無堪。
古南苑
作者：馬之純
朝代：宋

當時南苑最新奇，勝似其他東復西。
多少園亭行不到，從橫石徑動成迷。
香風十里荷花蕩，翠影千行柳樹隄。
伊被何人曾借住，端如誤入武陵溪。